Caro Emerald krajem februara u Hali sportova | Rockomotiva\nPogonBGD udario „Blok rok“\nDžoni obelodanio ‘Azrino sunčano dno’\nPočetna Fresh Festivali i koncerti Caro Emerald krajem februara u Hali sportova\nCaro Emerald krajem februara u Hali sportova\nDatum: 27. jul 2017.\nHolandska pop/jazz pevačica Caro Emerald dolazi u Beograd! U okviru svoje aktuelne „Emerald Island“ turneje nastupiće u Hali sportova 27. februara 2018. godine.\nOva nežna dama predivnog glasa spojila je u svojoj muzici ballroom jazz sa zaraznim mambo gruvom i postala je poznata po svojim izvanrednim živim nastupima. Caro Emerald sa sobom donosi leto, ples i bajke iz najlepšeg perioda Holivuda…\nProducenti Jan van Wieringen i David Schreurs, kao i kanadski autor Vincent Degiorgio zaslužni su za činjenicu da je svetska scena postala bogatija za jednu ovakvu zvezdu. Videvši njen jazzy vokal kao savršen za pesmu „Back It Up“, dali su joj 2007.godine šansu koju je Caro prihvatila i time obezbedila sebi proboj na muzičkoj sceni koji je i zaslužila. Pesma „Back It Up“ našla se dve godine kasnije na njenom debi albumu „Deleted Scenes from the Cutting Room Floor“ a privukla je pažnju javnosti već od prvog emitovanja – i na YouTube-u i na radio stanicama postala je mega hit! Krajem iste godine pojavio se i njen drugi singl „A Night Like This“ koji se ubrzo našao na samom vrhu holandske liste singlova, a 2010.godine postao prilično popularan i u Velikoj Britaniji, gde je uvršten i u „A“ listu BBC Radio One.\nJoš veći uspeh doživela je sa drugim studijski album „The Shocking Miss Emerald“, koji je bio i na prvom mestu britanske liste albuma 2013.godine.\nUlaznice za koncert Caro Emerald po ceni od 2900 do 4500 dinara, u prodaji su od ponedeljka, 31.jula na svim prodajnim mestima Eventima, DD Tickets i Ticketshopa kao i online na www.eventim.rs, www.ddtickets.rs i www.halasportova.rs.\nOznake: Caro Emerald\nMark Olson (ex-The Jayhawks) i Ingun Ringvold u Domu omladine Beograda\nBillie Joan – Oh my dear Reverend


Koliko vremena bi trebalo da prođe između dve doze vakcine? - Zdravlje Vodič | Vaš vodič kroz zdravstveni sistem Srbije\nGradska sekretarka za socijalnu zaštitu Nataša Stanisavljević obišla je danas punkt za vakcinaciju postavljen na platou ispred TC „Ušće”, koji će raditi danas i sutra od 9 do 17 časova. Ona je ovom prilikom istakla da su, kada je u pitanju odziv na vakcinaciju, najslabije brojke u populaciji mladih.\n– Najveći odziv za vakcinaciju kod mladih bio je u TC „Ušće” jer oni najviše i posećuju tržne centre. Iz tog razloga želeli smo da im omogućimo vakcinaciju upravo ovde. Vakcine koje se mogu primiti u autobusu adaptiranom za vakcinaciju su „fajzer” i „sinofarm” – rekla je Stanisavljevićeva.\nNaglasila je da se na ovom mestu, osim treće „buster” doze, mogu primiti i prva i druga doza vakcine.\n– Preporuka lekara je da vremenski razmak između primanja druge i treće doze bude šest meseci. Između primanja prve i druge doze uglavnom je potrebno da prođe tri nedelje, ali zavisi od vakcine. Ko se nije vakcinisao ili želi da dobije „buster” dozu, može da dođe na plato ispred TC „Ušće” – rekla je Stanisavljevićeva.\nOna je naglasila da je u Beogradu vakcinisano više od 56 odsto, odnosno 780 hiljada punoletne populacije.\n– Treću dozu je dosad primilo više od 80 hiljada građana, a to je odličan odziv. Kada je u pitanju vakcinacija mladih starosti od 18 do 30 godina, vakcinisano je skoro 28 odsto. Imali smo dosta komentara da određeni ljudi možda i izbegavaju da idu do domova zdravlja i da bi želeli da prime vakcinu u drugačijem ambijentu, te smo iz tog razloga postavili autobuse u kojima se vakcinisalo 15 hiljada građana – zaključila je Stanisavljevićeva.


Rimowa „Never Still“ kampanja sa Rijanom u glavnoj ulozi - Lux Life luksuzni portal\nZvezda reklamne kampanje je pevačica i poslovna preduzetnica Rijana, koja putuje sa stilom, prikazujući izbor svetlih i živopisnih dizajna. Snimljena od strane Greja Sorentija, Rijana pozira u heklanom topu koji je kombinovan sa panama leopard šeširom i šarenim kardiganom. Još jedan snimak kampanje prikazuje Rijanu u zelenom bikiniju i farmerkama. Pevačica je snimljena u pustinjskom okruženju, a takođe glumi u kratkom filmu koji je predstavljen povodom nove kolekcije, zajedno sa drugim slavnim ličnostima, uključujući pevačicu Peti Smit, košarkaša LeBrona Džejmsa i tenisku zvezdu Rodžera Federera.\n„Inspirisana globalnim promenama u poslednje dve godine, priča kampanje istražuje važna pitanja o novoj ulozi koju će putovanja imati u našim životima“, objašnjava izvršni direktor kompanije RIMOWA u saopštenju za javnost. „Gledajući u budućnost, sledimo primer naše četiri ikone, koje su oskoristile ovaj period pauze da svoja očekivanja i iskustva putovanja resetuju u nešto još značajnije. RIMOWA je oduvek verovala u svrsishodna putovanja, vrednost koja danas ima još veći značaj dok prelazimo u ovo uzbudljivo sledeće poglavlje.”\nU pratećem videu zvezde objašnjavaju šta im je putovanje značilo tokom pandemije, prikazujući torbe i kofere kompanije RIMOWA.


Branka: Sančez nas interesuje, ali ne za 35 miliona - Vijesti.me\nBranka: Sančez nas interesuje, ali ne za 35 miliona\nU slučaju da cijena bude pristupačnija, svakako da bismo bili zainteresovani za konkretne pregovore oko tog transfera”, kazao je Marko Branka”, direktor Intera.\nU tandemu sa Di Nataleom u napadu ove sezone čini čuda, pa je sasvim razumljivo što su mnogi evropski klubovi bacilli oko na njega. Za čilenskog napadača iz redova Udinezea Aleksisa Sančeza zainteresovan je i šampion Evrope i Serije A, Inter, a, prema pisanju medija, o njemu su se raspitivali i Real, Barselona i Čelzi. Ipak, cijena od 35 miliona eura je previsoka…\n“Sančez je “eksplodirao” od kada sam o njemu posljednji put razgovarao sa čelnicima Udinezea, i svakako je za nas interesantan. Međutim, ako za njega treba da platimo 35 miliona, mislim da to neće ići u pozitivnom pravcu. U slučaju da cijena bude pristupačnija, svakako da bismo bili zainteresovani za konkretne pregovore oko tog transfera”, kazao je Marko Branka”, direktor Intera.\nSančez je ove sezone u 27 mečeva Serije A postigao 12 golova, dok je njegov saigrač iz napada Udinezea postigao čak 25 i trenutno je prvi strijelac lige.


Izmišljena istorija nepostojeće države - Impuls\nObjavljeno: Ponedjeljak, 19 Decembar 2016 22:00\nKnjiga „Istorija Republike Srpske“ predstavlja vrhunac Antićeve ridikulozne bibliografije. Nakon obrađivanja istorijskih raspleta koji se nisu dogodili, beogradski profesor je pristupio pisanju izmišljene istorije nepostojeće države. Kako bi se održala unapred sročena teza o navodnoj večitoj borbi za Republiku Srpsku, pisanju ove knjige se moralo pristupiti na radikalno romantičarsko-nacionalistički način. To znači da ona ne može da ponudi faktičnu istoriju prostora na kojem se danas nalazi manji od dva entiteta koji čine BiH. Ona nam ne može ponuditi odgovor na jedno od najvažnijih pitanja za svakog ozbiljnog istraživača – kako je u određenoj vremenskoj epohi živela većina stanovništva i na koji način je njihov položaj kreirao društveno-političku realnost? Neodgovaranje na ovo pitanje ne treba da nas iznenađuje, s obzirom na to da objavljivanje ove knjige ionako služi isključivo afirmaciji režima Milorada Dodika i „ovekovljenju“ Republike Srpske, u kojoj velika većina stanovništva živi katastrofalno.


Gojković: Još uvek kontrolišemo situaciju, zabrinjava veliki broj obolelih sa težom kliničkom slikom | Dunav Televizija\nNaslovna Vesti Gojković: Još uvek kontrolišemo situaciju, zabrinjava veliki broj obolelih sa težom kliničkom...\n“U fazi smo kada još možemo da kontrolišemo situaciju. Problem nastaje kada imate eksponencijalni rast obolelih, kada bi imali 500 ili 1000 novozaraženih, to je ozbiljan alarm za uzbunu. Dokle god držimo ujednačen tempo pozitivnih mi smo u situaciji da možemo da kontrolišemo epidemiju”, rekao je Gojković za Pink.\n“Ili su bili u zatvorenim prostorima ili su imali fizički kontakt sa zaraženom osobom. Ukoliko je veća koncentracija virusa unesena u organizam,odgovor i reakcija imunog sistema je veća Takvi pacijent u bolnicama imaju lošiju kliničku sliku”, pojasnio je.\nPrethodni tekstPredsednik Vučić: Predaja nikad nije bila opcija za Srbiju\nSledeći tekstUmetnost iz doba korone, vreme da inspiracija “procvet\nSve više kućnih ljubimaca odlazi kod frizera


Vesti online / Vesti / Srbija / Ljajić: Prekinuti stranačka prepucavanja\nLjajić: Prekinuti stranačka prepucavanja\nPredsednik Socijaldemokratske partije Srbije Rasim Ljajić izjavio je da će izbora u Beogradu sasvim sigurno biti i dodao da treba smanjiti tenzije i stranačka prepucavanja.\nIzbori u Beogradu neminovni, a republički zavise od SNS-a i SPS-a: Rasim Ljajić\n"Treba rešavati probleme koji su ogromni, jer nas očekuju teške reforme", kazao je Ljajić za Radio televiziju Srbije. Predsednik Socijaldemokratske partije Srbije i potpredsednik vlade Rasim Ljajić kaže da ne vidi razlog i način da se izbegnu izbori za gradsku vlast u Beogradu.\n"I da je došlo do prekomponovanja vlasti na nivou grada Beograda, takođe bi izbori bili u opticaju posle izvesnog vremena. Da li će biti održani za tri ili šest meseci nije važno, ali će ih sasvim sigurno biti", rekao je Ljajić.\nKada je reč o izborima na nacionalnom nivou, on je podvukao da to zavisi od Srpske napredne stranke i Socijalističke partije Srbije. "Da li će biti vanrednih parlamentarnih izbora ne znam, ali treba smanjiti tenzije i stranačka prepucavanja, treba rešavati probleme koji su ogromni. Očekuju nas teške reforme", naglasio je Ljajić.\n"Ukoliko bude izbora, bolje je da ih bude što pre, nego da narednih šest meseci pričamo kada će ih biti i da li će ih biti. Da presečemo s tim i da počnemo da radimo", istakao je Ljajić. Prema njegovim rečima, podrškom dosadašnjem gradonačelniku Draganu Đilasu u Skupštini Grada Beograda, SDPS je sačuvao politički i moralni stav.\n"Ovo nije priča o Đilasu, nego priča o nama. Kakav bismo mi bili partner da stranku pretvorimo u trgovačko društvo i idemo tamo ko da više", objasnio je Ljajić.\nNa pitanje da li će mu zbog te odluke zameriti naprednjaci, koalicioni parneri na republičkom nivou, Ljajić je rekao da je predstavnicima SNS-a naveo konkretne razloge za tu odluku i objasnio da je to pitanje kredibiliteta stranke.


ARHIVA - Vakcinacija protiv koronavirusa u Holandiji\n"Na članicama je da postignu sporazum ako žele da se vrate na raspodelu po broju stanovnika", ističe se u saopštenju i dodaje da komisija podržava raspoređivanje doza isključivo po toj metodi.\nU pismu, koje su Kurc i njegove kolege uputili predsednici komisije Ursuli fon der Lajen i predsedniku Evropskog saveta Šarlu Mišelu, traži se postizanje "evropskog rešenja".\n"Prethodnih dana smo otkrili da farmaceutske kompanije ne dostavljaju vakcine pojedinačnim članicama EU po jednakoj osnovi, poštujući princip po broju stanovnika. Zbog toga tražimo da lideri o tome razgovaraju što je pre moguće", navodi se u pismu.\nOpozicione stranke u Austriji optužile su Kurca da pokušava da prebaci krivicu za usporenu vakcinaciju i da traži "žrtvene jarce za svoj neuspeh".\nNeimenovani zvaničnik EU rekao je da je Mišel primio pismo i da je za 25. i 26. mart već planiran liderski samit, na kojem će se ponovo "razmotriti koordinacija u pogledu Kovida 19", prenosi Rojters.\nNove mere u Italiji\nU međuvremenu, Italija je u subotu saopštila da planira da vakciniše najmanje 80 odsto stanovnika do kraja septembra, posle kritika sporog početka imunizacije u jednoj od najteže pogođenih evropskih zemalja.\nU većem delu Italije, uključujući Rim i Milano, od ponedeljka će biti uvedene restrikcije na biznise i kretanje da bi se suzbio novi rast zaraženih.\nU zemlji će takođe tokom uskršnjeg vikenda biti uveden nacionalni lokdaun, drugu godinu za redom, saopštila je vlada u petak.\nBroj zaraženih u Italiji porastao je za 10 odsto ove nedelje u poređenju za prethodnom a zvaničnici upozoravaju da se situacija pogoršava dok se širi novi, zarazniji soj koronavirusa. Pandemija je u Italiji odnela više od 100.000 života.


Muzej Luvr ponovo se otvara u ponedeljak | Novosti.RS\n04. 07. 2020. u 22:14\nU ponedeljak se ponovo otvara muzej Luvr u Parizu, ali uz određena ograničenja zbog epidemije korona virusa.\nNeki delovi najposećenijeg muzejskog kompleksa na svetu, i dalje će biti zatvoreni za posetioce.\nLuvr je zatvoren 13. marta zbog čega je muzej zabeležio gubitke od više od 40 miliona evra, rekao je direktor muzeja Žan-Lik Martines.\n"U najboljem slučaju ćemo imati 20 do 30 odsto posetilaca u odnosu na broj koji smo imali prošlog leta, a to je između 4.000 i 10.000 dnevno", rekao je on.\nOd 10 miliona posetilaca 2018. skoro tri četvrtine su strani turisti kojih sada nema, prenosi RFI.


EU uvodi novu kategoriju – “tamnocrvenu zonu” - Portal 072info\nDržave članice EU-a u petak su preporučile, u okviru prijedloga o koordiniranom pristupu za ograničavanje putovanja u suzbijanju pandemije covida-19, da se ne putuje u ili iz područja označenih tamnocrvenom bojom.\nJoš od ranije se na epidemiološkoj karti Evrope regije obilježavaju crvenom, narandžastom i zelenom bojom, a za ona područja za koja nema podataka – sivom.\nSada se uvodi nova kategorije “tamnocrvenih zona” za područja u kojima je 14-dnevna stopa zaraženih preko 500 na sto hiljadu stanovnika.\nOni koji budu putovali iz tih tamnocrvenih zona, trebat će prije polaska na put obaviti testiranje na covid-19, a po dolasku na odredište otići u karantin.\nBudući da je cijela Evropa crvena ili tamnocrvena, ne preporučuju se putovanja koja nisu nužna.\nNajveći dio Evrope obojen je trenutačno u crveno dok su neki dijelovi tamnocrveni, između ostalih Portugal i Španija, Irska, jugoistočni dio Francuske, Slovenija, dio na tromeđi Njemačke, Češke i Poljske, Latvija i Estonija, južni dio Švedske.\nPrethodni članakSljedeće sedmice očekuju nas prave proljetne temperature\nSljedeći članakPočelo emitiranje programa domaćeg tv kanala “Historija TV”


Iz Zadružnog saveza Srbije poručuju: Raste broj novih zadruga! – GRAD Kruševac\nNaslovna » Ekonomija » Iz Zadružnog saveza Srbije poručuju: Raste broj novih zadruga!\n-U Srbiji je od početka prošle godine do sada formirano preko 200 novih zadruga, što je deset puta više u odnosu na raniji period – kazao je Nikola Mihajlović, predsednik Zadružnog saveza Srbije na danas održanom sastanku ovdašnjih poljoprivrednika sa predstavnicima Organizacije UN za hranu i poljoprivredu (FAO)\nPovećanje broja novoformiranih zadruga, kako je rekao Mihajlović, dobro jer jer pokazuje da su zemljoradnici prepoznali značaj udruživanja, a istovremeno se otvara i mogućnost da , kada ih je više, može kvalitetnije i da se odabere.\nPrema njegovim rečima, zemljoradničko zadrugarstvo značajna je i aktuelna tema, gde je i država prepoznala važnost udruživanja poljoprivrednika i u odnosu na prošlu godinu izdvojila četiri puta veća sredstva za te namene.\n– U prošloj godini izdvojeno je 200 miliona dinara , sredstva su dobila zadruge na jugu Srbije , 11 novih i 11 starih, u pet okruga gde je najteža situacija. Ove godine opredeljeno je četiri puta više novca, 825 miliona , i prema najavama resornog ministarstva na ta sredstva moći će da računa 60-tak zadruga – kazao je on, dodajući da su određena sredstva planirana i za složene zadruge, što je novina i što će pomoći zadrugama koje su udružuju da naprave još veći iskorak zajedničkim snagama.\nPrema poslednjim podacima, kako je kazao, u Srbiji ima 1.627 zemljoradničkih zadruga, od čega ih je oko 300 predalo prazan završni račun.\n– Posluje oko 1.300 zadruga, dok one koje su u statusu mirovanja najverovatnije čekaju bolje uslove na tržištu. Ono što je dobro je da je od početka prošle godine do sada osnovano preko 200 novih zadruga, što je deset puta više nego u prethodnom periodu – rekao je on.\nPredsednik FAO, Miloš Milovanović, rekao je da zadrugarstvo i zadruge kao način funkcionisanja u poljoprivredi , gde to ne moraju nužno to biti fizička lica, jesu uspešan način kako oni mogu da se suoče sa izazovima globalizacije, te da generalno efikasno nastupe na tržištu, bez obzira da li prodaju svoje proizvode ili kupuju inpute za svoju proizvodnju.\n– Iz tog razloga FAO i Evropska banka već godinu i po dana sprovode projekat koji ima za cilj pomoć razvoju zadrugarskog sektora u Srbiji. U Kruševcu smo sa ovdašnjim poljoprivrednicima i zadrugarima podelili novine iz zadrugarske prakse, gde su profesori sa Poljoprivrednmog fakulteta u Beogradu detaljnije pričali o najnovijim trendovima u oblasti zadrugarstva u svetu . Osvrnuli smo se posebno na trenutni zakonski okvir u našoj zemlji, na Zakon o zadrugama koji je relativno skoro usvojen i koji sada počinje da daje svoje rezultate – rekao je Milovanović.\n-U Srbiji je od početka prošle godine do sada formirano preko 200 novih zadruga, što je deset puta više u odnosu na raniji period - kazao je Nikola Mihajlović, predsednik Zadružnog saveza Srbije na danas održanom sastanku ovdašnjih poljoprivrednika sa predstavnicima Organizacije UN za hranu i poljoprivredu (FAO) Povećanje broja novoformiranih zadruga, kako je rekao Mihajlović, dobro jer jer pokazuje da su zemljoradnici prepoznali značaj udruživanja, a istovremeno se otvara i mogućnost da , kada ih je više, može kvalitetnije i da se odabere. Prema njegovim rečima, zemljoradničko zadrugarstvo značajna je i aktuelna tema, gde je i država prepoznala važnost…\nnikola milovanović savez zadruge\t2018-03-07\nTag : nikola milovanović savez zadruge\nPrethodni : Poklon koncert za Kruševljanke\nSledeći : Gradski odbor DS-a: “Dan žena dočekujemo sa 9 femicida u prva dva meseca ove godine”\n12. aprila 2021., 05:55


Odlazi Bler, dolazi Braun\nРубрика: Свет Аутор: Преузето 498 пута прочитано Датум: 27.06.2007 Одштампај\nPosle 10 godina na čelu zemlje, britanski premijer Toni Bler danas podnosi ostavku, a na njegovo mesto dolazi novi lider vladajuće Laburističke partije Gordon Braun, koji je u proteklih 10 godina bio na položaju ministra finansija.\nU poslednjih 100 godina jedino je Margaret Tačer na mestu britanskog premijera bila duže od Blera, koji sa unutrašnjepolitičke scene odlazi sa 54 godine.\nOn će se danas najpre pojaviti u parlamentu, gde će poslednji put odgovarati na pitanja poslanika, da bi se potom uputio u Bakingemsku palatu, kako bi kraljici Elizabeti formalno podneo ostavku.\nKraljica će potom primiti Gordona Brauna od koga će zatražiti da formira vladu i tako nasledi svog dugogodišnjeg saradnika i rivala.\nSmenom na čelu biće realizovan navodni dogovor koji su Bler i Braun postigli još 1994. godine u vreme kada su Laburisti bili u opoziciji.\nTe godine iznenada je preminuo lider Laburista Džon Smit i dobar deo stranke smatrao je da je Gordon Braun njegov prirodni naslednik.\nNa kraju je medjutim prevladalo mišljenje da će Laburisti imati veće šanse da pobede na narednim izborima ako za šefa stranke izaberu Blera.\nBraun se povukao iz trke, ali, navodno, tek nakon što je od Blera dobio obećanje da će biti najuticajniji ministar finansija u britanskoj istoriji i da će se Bler, kada Laburisti dodju na vlast, u nekom trenutku povući i prepustiti mu mesto premijera.\n“Nove ideje i novi stil”\nUprkos činjenici da je za vreme Tonija Blera bio u samom vrhu vlasti, dosadašnji ministar finansija najavljuje da će kao premijer pokrenuti nove inicijative i izgraditi drugačiji stil upravljanja zemljom, pre svega da će više pažnje posvetiti suštinskom rešavanju problema a manje brinuti o tome kako o vladi pišu mediji.\nBler je za proteklih 10 godina često bio kritikovan da više brine o tome kako se vladine mere prezentuju u medijima nego o tome koliko te mere suštinski doprinose rešavanju društvenih problema.\nKada je reč o spoljnoj politici, smatra se da Braun neće biti onoliko blizak američkom predsedniku Bušu koliko je to bio Bler, ali malo ko očekuje radikalni raskid sa tradicijom bliskih odnosa izmedju Vašingtona i Londona.\nOčekuje se da će makar u prvim mesecima po stupanju na položaj premijera, glavni izazov za Gordona Brauna biti Irak.\nOn je javno uvek podržavao odluku da se krene u rat za zbacivanje Sadama Huseina, ali posmatrači veruju da će — s obzirom na nepopularnost tog rata u britanskoj javnosti — sada želeti da pokaže da prema Iraku ima drugačiju politiku od Blera.\nBraun je već rekao da će čim to bude moguće povući britanske snage iz Iraka, ali je naglasio da će London ispuniti svoje obaveze u Iraku.\n« « Претходне вести: Prvo Mladić pa onda potpis\nНаредне вести: VESTI: Neka grade drugu crkvu » »


OTKRIĆE U POŽAREVCU: Ukazali se likovi svetaca dok je krečena kapela!\nObjavljeno 22. jula 2018.\nPiše / D. Novković\nPrilikom obnove kapele u požarevačkom garnizonu, posle otpadanja maltera, otkrivene freske na opšte iznenađenje meštana pišu NOVOSTI.RS\nScena slična onoj iz filma „Vreme čuda“, kada nova vlast kreči zidove crkve, a freske se na opšte iznenađenje meštana sela Vitanija iznova pojavljuju, viđena je ovih dana i u Požarevcu. Radnici koji obnavljaju vojnu kapelu u zgradi Komande požarevačkog garnizona ništa manje nisu bili iznenađeni kada su se likovi svetaca pojavili pošto je sa zidova počeo da otpada malter. Pretpostavljajući da se radi o vrednim delima, radnici su nastavili pažljivo da uklanjaju malter sa zidova i tavanice, na kojoj su se, takođe, pojavile freske. Sada se čekaju procene stručnjaka o starosti i poreklu ovih dela.\n– Otkriće ovih fresaka veliki je duhovni događaj ne samo za nas, već i za sve Požarevljane. Planiramo da sve freske kompletno obnovimo, ali ne na svoju ruku, pa zato sada čekamo stručnjake iz nadležnih ustanova. Oni će napraviti plan obnove i nadzora nad ovim radovima – kaže za „Novosti“ Goran Marić, član Upravnog odbora Vojnog sindikata Srbije.\nUlaz u Komandu garnizona\nIkone u vojnoj kapeli\nVELIKA POMOĆ DONATORA\n– Do sada smo završili oko 90 odsto radova, preostali su još samo neki građevinski, kao i restauracija fresaka na zidovima i tavanici. Sve to obavili smo uz pomoć donatora, koji su na pravi način shvatili vrednost ovog prostora i odlučili da nam pomognu – kaže Marić.\nSlične Teme:crkva, freske, Izdvojeno, kapela


U 2016. godini Mitrovčani će zaplivati u gradskom bazenu - Ozon Media\nSremska Mitrovica – Izgradnja bazena u Sremskoj Mitrovici trebala bi da počne najkasnije u septembru ove godine, potvrdio je za radio Ozon gradonačelnik Sremske Mitrovice, Branislav Nedimović.\nPored izgradnje podvoznjaka, izgradnja bazen je jedan od dva najveća infrastrukturna projekta koji su planirani u 2015. godini, i ukoliko se prikupi sva dokumentacija, uključujući izradu projekta i izdavanje građevinske dozvole, početak radova očekuje se krajem leta.\n„Projekat će biti gotov za 15 dana, nakon toga sledi tender za izgradnju, i ako bude sve kako treba, mi bismo građevinsku dozvolu mogli izdati do prvog maja“, rekao je Nedimović i dodao da bi se u tom slučaju sa izgradnjom bazena moglo početi u avgustu ili septembru mesecu ove godine.\nBazen površine 25 x 12,5 metara, imaće 5 staza, kako bi ispunjavao kriterijum za održavanje takmičenja, a pored ovog bazena biće izgrađen i mali bazen za obuku neplivača, kao i đakuzi. Takođe, u sklopu bazena nalaziće se i spa centar.\nBazen će biti izgrađen na zemljištu iza Poslovno sportskog centra „Pinki“, a u sklopu ovih radova biće urađen i novi put koji vodi ka osnovnoj školi „Boško Palkovljević Pinki“.\nKraj radova se očekuje za sedam do devet meseci, od početka radova, a najkasnije do juna meseca 2016. godine.\nVrednost investicije iznosi 120 miliona dinara.\nU Sremu jedna osoba preminula od gripa\nSavo Milošević i Mitar Mrkela sutra u Sremskoj Mitrovici


Podrška akciji HO “Partner”\nNovosti 02.03.2021 09:45 0\nZa nabavku novog putničkog vozila za prevoz osoba sa invaliditetom\nHumanitarna organizacija “Partner” je zbog dotrajalosti vozila peugeot boxer koji koriste za prevoz osoba sa invaliditetom organizovala akciju prikupljanja novčanih sredstava za nabavku novog putničkog vozila sa rampom za invalidska kolica.\nZbog velike cijene vozila Humanitarna organizacija “Partner” uputila je poziv na adrese kompanija koje posluju u našem okruženju. Poziv je stigao i na našu adresu i mi smo se, kao i prošlog puta, odazvali pozivu i podržali akciju donacijom.\nKontakt podatke za uključivanje u akciju možete pronaći na web sajtu organizacije www.hopartner.org\nUkratko, HO “Partner” se od 2001. godine bavi poboljšanjem uslova života osoba sa invaliditetom. Svakodnevno pružaju usluge prevoza osoba sa invaliditetom radi zadovoljavanja njihovih najosnovnijih životnih potreba (odlazak kod doktora, u kupovinu, djece u školu, na fakultet, itd.).


Mališani na svečanom otvaranju EYOF-a 2019 – Ruku na Srce\nUposlenici kompanije System Verification zajedno sa volonterima Udruženja „Ruku na srce“, jučer su se družili sa mališanima iz porodica slabijeg imovinskog statusa na svečanom otvaranju EYOF-a 2019. održanom na Olimpijskom stadionu Asim Ferhatović-Hase.\nŠesnaestero djece, uzrasta od 10 do 14 godina, dobilo je simbolične poklone od naših donatora, te je imalo priliku noć provesti u ugodnoj atmosferi družeći se sa svojim vršnjacima. Prisustvo ovakvom događaju bilo je zaista nezaboravno iskustvo kako za djecu, tako i za volontere Udruženje, te uposlenike pomenute kompanije.\nKompanija System Verification redovno ostvaruje saradnju sa našim Udruženjem kroz učešće na različitim projektima, a partner je i u realizaciji projekta „Sparingom za bolji život“. Ovim putem im se još jednom zahvaljujemo na dugoročnoj saradnji.


Edukativne radionice | Kefalište\nYou are Now on: HomeMetode rada\nPrimenom najsavremenijih metoda, želeli smo da deca, bez obzira na to koliko trajao njihov boravak u Kefalištu, usvoje principe učenja i način razmišljanja, koji će im doneti dugoročne koristi u daljem razvoju i tokom školovanja.\nVeoma je važno da se deca pravilno stimulišu u periodu kada se formiraju njihovi obrasci razmišljanja, zaključivanja i povezivanja čime se kod njih razvija funkcionalno znanje. Ono predstavlja sposobnost primenjivanja prethodno stečenog znanja za rešavanje problema a ne puko ponavljanje naučenog. Kod najmlađih učenje počinje igrama rotacije, provlačenja, preskakanja, sa loptom, vežbi fine motorike, pa vodi sve do zanimljivih zadataka koji se zasnivaju na apstraktnim simbolima, asocijacijama, zagonetkama, učenju kroz fotografije, video materijale, kreativan rad i sl.\nDeca na ovaj način usvajaju obrasce učenja koji im omogućavaju kasnije lakše usvajanje znanja u školi, sprečava se pojava poremećaja koncentracije i pažnje i ceo proces učenja čini zanimljivim i manje opterećujućim.\nPEDAGOGIJA MARIJE MONTESORI polazi od potreba deteta, sa ciljem da svako dete pronađe i ostvari svoju životnu ulogu. Dete se posmatra kao upijajući um, koje od nesvesnog upijanja doživljaja iz okoline, dolazi do svesne potrebe za znanjem i sticanjem različitih veština.\nInsistira se na samostalnosti i slobodi dece, pri čemu se dete istovremeno uči disciplini, poštovanju određenog reda, odgovornosti. Sloboda ne znači da dete radi šta god poželi, već da, prateći svoj sopstveni ritam, samo bira edukativne materijale koji ga u tom trenutku interesuju i koji su mu uvek na dohvat ruke.\nNa taj način dete samo gradi svoju ličnost, samo odlučuje i postaje nezavisno, ali ipak biva indirektno vođeno od strane vaspitača.\nUčenje u Montesori pedagogiji zasniva se na principu „Pomozi mi da uradim sam.“


Zvizdič iz Trsta odgovorio na optužbe : Dodiku je bolje neka razmišlja o stanju u RS | Kliker.info\nZvizdič iz Trsta odgovorio na optužbe : Dodiku je bolje neka razmišlja o stanju u RS\nUmjesto što Milorad Dodik razmišlja o Vijeću ministara BiH, bolje mu je da razmišlja o ekonomskoj siutaciji u Republici Srpskoj, o likvidaciji robnih rezervi, o propasti tri banke u Republici Srpskoj, o najvećoj zaduženosti u regionu i o nezaposlenosti u RS koja je najveća u regionu”, rekao je Denis Zvizdić za N1.\nPredsjedavajući Vijeća ministara BiH je u ekskluzivnom javljanju iz Trsta za N1, gdje je u srijedu održan Samit lidera Zapadnog Balkana, prokomentarisao i izjavu Milorada Dodika koji je kazao da Vijeće ministara BiH ne funkcioniše.\nPodsjetimo, u Mostaru je održan sastanak lidera HDZ-a i SNSD-a, Dragana Čovića i Milorada Dodika.\n“Osim floskula, volio bih čuti komparativnu analizu ili podatak koji bi uporedili ovo Vijeće ministara BiH s bilo kojim ranijim Vijećem ministara, kako vi vidjeli da li funkcioniše ili ne. Odgovorno tvrdim da je po svim parametrima ovo najbolje Vijeće ministara BiH i u tom smislu naši rezultati su takvi da možemo govoriti o progresu“, izjavio je Zvizdić.\nOn je kazao da ovo Vijeće ministara nije zadovoljno sve dok svaki građanin u BiH ne bude mogao živjeti od svog rada i dok ekonomija BiH ne bude stabilna toliko da omogući samoodrživost zemlje.\n“Umjesto što Milorad Dodik razmišlja o Vijeću ministra, bolje je da razmišlja o ekonomskoj situaciji u Republici Srpskoj, o likvidaciji robnih rezervi, o propasti tri banke u Republici Srpskoj, o najvećoj zaduženosti u regionu i o nezaposlenosti u RS koja je najveća u regionu“, rekao je predsjedavajući Vijeća ministara BiH za N1 i dodao kako očekuje da Vijeće ministara BiH dobije parlamentarnu podršku.


Beta 2. juna 2020. 21:55\nNekoliko hiljada ljudi koji osudjuju policijsko nasilje okupilo se danas ispred suda u Parizu, javila je agencija Frans pres i dodala da je skup održan uprkos zabrani okupljanja, uvedenoj zbog pandemije.\nPovod za pariski skup su protesti u SAD protiv policijske brutalnosti, a organizovao ga je odbor za podršku porodici Adame Traorea, 24-godišnjeg crnca koji je 2016. godine umro posle privodjenja.\n„Danas to nije borba porodice Traore, već borba svih nas. Danas kada se borimo za Džordža Flojda (Afroamerikanca ubijenog u SAD), borimo se za Adamu Traorea“, izjavila je Asa Traore, njegova sestra na skupu tokom kojeg su demonstranti skandirali „Pobuna“ i „Ceo svet mrzi policiju“.\nAsa Traore je rekla da je ono što se dešava u SAD „odjek onoga što se dešava u Francuskoj“. Podsetila je da je njen brat Adama 19. jula 2016. godine umro u jednoj kasarni na periferiji Pariza, dva sata posle hapšenja.\nTa afera, koja se pretvorila simbol policijskog nasilja, postala je „bojno polje“ stručnjaka. Prošle nedelje je sudska ekspertiza odbacila odgovornost žandarma, dok je danas objavljen drugi izveštaj koji je napravljen na zahtev porodice i u kojem se dovodi u pitanje tehnika žandarmerije prilikom privodjenja.


Mladi Sirijci ne veruju da će se ikada vratiti svojim kućama - Sputnjik Srbija\n15:13 03.08.2017 Preuzmite kraći link\nTo su rezultati istraživanja u kojem je učestvovalo 400 sirijskih izbeglica uzrasta od 18 do 24 godine.\nKako se navodi, oko 54 odsto mladih Sirijaca smatra da se nikada neće vratiti svojim kućama, dok 42 odsto njih tu mogućnost i dalje ne isključuje. Štaviše, kao glavni razlog zbog čega se ne vraćaju svojim kućama polovina ispitanika (47 odsto) navodi faktor rata, dok preostali navode prisustvo terorističke organizacije DAEŠ.\nSvega sedam odsto anketiranih je reklo da bi se vratilo u zemlju u slučaju da Bašar el Asad siđe sa vlasti, dok 71 odsto njih smatra da je kraj borbenih dejstava važniji od Asadovog odlaska.\nKada je reč o tome u kojim zemljama bi izbeglice volele da žive, mladi su se najviše odlučivali za Kanadu, SAD i UAE.\npovratak, anketa, izbeglice, Sirija


Biljana Tutorov predstavila film "Kada dođu svinje" | Džabaletan\nby Džabaletan · November 30, 2017\nGost 23. FAF-a, rediteljka filma „Kada dođu svinje“ Biljana Tutorov, na današnjoj konferenciji za novinare, najavila je domaću premijeru ovog ostvarenja, koja će biti održana sutra, 1. decembra u 19 časova u Dvorani kulturnog centra Beograda.\nKako sama autorka komentariše, njen film je jedna “dokumentarna porodična bajka, koja po konstrukciji podseća na igrani film“. Glavna protagonistkinja filma „Kada dođu svinje“, rediteljkina tetka u godinama, Dragoslava Aleksić, koristi zanimljive isečke iz novina kao kritiku na politička dešavanja u Srbiji i regionu posle Titove smrti. Od takvih isečaka, Dragoslava pravi privatni arhiv, ali i porodičnu zaostavštinu za svoje potomke, jer je, kako kaže Tutorov, „važno biti odgovoran građanin“.\nAutorka ističe da je film komentar na konfuziju između medijske predstave i stvarnosti u kojoj živimo i da lako nalazi put do posmatrača. „Kada dođu svinje“ je i internacionalno dobro prihvaćen, stoga ga očekuje festivalska budućnost, od kojih je prvi na redu Festival dokumetarnog filma u Zagrebu.\nNa konferenciji za medije, je takođe najavljeno gostovanje glumca Demiena Bonara na večerašnjoj projekciji filma „Devet prstiju“ u Dvorani kulturnog centra u 19 časova.\nJoš jedna lepa vest za posetioce festivala je i najava programa „FAF na bis“, koji će trajati od 3. do 6. decembra, i to na više lokacija – Dom omladine Beograda, Dvorana kulturnog centra, bioskop Fontana, i bioskop „Vlada Divljan“. Filmovi koje će publika imati priliku da vidi u okviru programa „FAF na bis“ su: „Projekat Florida“, „Fokstrot“, „Hepiend“, „Čovek od integriteta“, „Bez ljubavi“, „Starateljstvo“, „Laki“, „Felisite“, i „Vestern“.\nPsihodelično putovanje sa Nikom Kejvom


Različiti stavovi poslanika o rezoluciji\nLDP najavljuje da neće podržati rezoluciju o Kosovu, dok DS i DSS uslovljavanju podršku prihvatanjem njihovih amandmana.\nSkupština Srbije (arhivski snimak)\nPred subotnju vanrednu sednicu Skupštine Srbije, LDP je najavila da neće podržati rezoluciju o Kosovu, dok DS i DSS uslovljavanju podršku prihvatanjem njihovih amandmana. Najveće kritike opozicija je izrekla na račun obrazloženja rezolucije, koje je, po njihovoj oceni kontradiktorno u odnosu na samu rezoluciju.\nAko su predsednik i Vlada Srbije uspeli da postignu jedinstvo oko pitanja rezolucije i platforme o Kosovu, pred subotnje vanredno zasedanje Skupštine Srbije gotovo je izvesno da takvo jedinstvo ne vlada i među poslanicima i strankama u parlamentu. Uz poslanike vladajuće koalicije podršku rezoluciji za sada su decidirano najavili samo iz SPO-a, DS i DSS uslovljavaju podršku prihvatanjem njihovih amandmana, dok je LDP već stavila do znanja da neće glasati za.\nPosle današnje sednice skupštinskog kolegijuma na kojoj se raspravljalo o sednici zakazanoj za subotu u 11 sati, poslanik LDP-a Ivan Andrić je istakao da je sam tekst suviše opšti i da je obrazloženje, koje je podjednako važno, u velikoj meri različito od teksta rezolucije:\n“Vladajuća većina nije uspela da nađe zajednički stav o Kosovu i pokušano je da se napravi nekakav tehnički nespretan kompromis. Oko čega bi, najblaže rečeno, stav Vlade bio sadržan u ovom delu koji se tiče rezolucje, a stav predsednika i njegovog kabineta u onom delu koji se zove obrazloženje”, navodi Andrić.\nU DSS-u nemaju unapred negativan stav o rezoluciji, a kako je najavio Slobodan Samardžić ukoliko budu usvojeni amandmani te stranke, DSS nema razloga da bude protiv rezolucije. Ona sa mora izmeniti amandmanima kako bi bila jasna i neprotivrečna, istakao je Samardžić:\n“DSS ima nameru da uključi još neke amandmane koji bi jasniji i bolji način potvrdili onaj osnovni stav da sve treba raditi po Ustavu Srbije i sve u korist očuvanja suvereniteta i teritorijalnog integriteta Srbije. I očuvanje Srba ili srpske zajednice na Kosovu i Metohiji kao dela Srbije”.\nI u DS-u uslovljavaju podršku te stranke rezoluciji usvajanjem njihovih amandmana, koji po rečima Borislava Stefanovića imaju za cilj da rezoluciju učine boljom. Rezolucija je napisana tako da predstavlja otvorena vrata da se krene protiv evropskih integracija, ako se to pokaže oportunim za vladajuću većinu i zato je opasna, smatra Stefanović:\n“Ne postoji ništa konkretno, ne postoji ništa novo, ništa što će biti značajan iskorak u odnosu na dosadašnje vlasti u Srbiji. Ono što je sigurno je da je tekst rezolucije ima određena manjkavosti koje ćemo mi pokušati da izmenimo kroz amandmanski proces. I naravno, očekujemo konstruktivnu raspravu.”\nA sam premijer Srbije Ivica Dačić je pred novu rundu pregovora u Briselu istakao da u dijalogu Beograda i Prištine nije postignuto nikakvo rešenje za carinu i druge dažbine. Dačić je izjavio da do sada nikakvim dogovorom nije definisano na koji će se način plaćati dažbine i koliko će se novca vraćati srpskoj zajednici na Kosovu.


Dušan Žugić\t 19.04.2021. 14:16h\n- U 30 evropskih zemalja koje su članice organizacije „Road pol“, među kojima je i Srbija, ove nedelje će posebna pažnja biti posvećena svim prekršajima koji su vezani za prekoračenje brzine - rekao je ministar Vulin koji je na beogradskoj opštini Čukarica sa direktorom Agencije za bezbednost saobraćaja Duškom Pešićem prisustvovao početku kampanje usmerene na zaštitu pešaka u saobraćaju.\n- Činite sve što možete da biste bili dugo ovde na radost sebe i svojih porodica – usporite- istakao je ministar Vulin i najavio akciju „spid maraton“, u okviru koje će od srede, 21. aprila saobraćajna policija dvadesetčetiri časa meriti brzinu.\n- Sve naše policijske snage će izaći na puteve i merićemo gde god možemo svaku brzinu, kako bismo jasno poručili vozačima da je vreme da uspore i povedu računa o sebi i ljudima koji žive oko njih. Vodite računa, dajte sve od sebe, niko ne može da spreči ono što vi možete. Svaka smrt u saobraćaju je mogla da bude izbegnuta - poručio je ministar Vulin.\nDirektor Agencije za bezbednost saobraćaja Pešić istakavši da su Ministarstvo unutrašnjih poslova i Agencija prepoznali problem pešaka, naglasio je da je od početka godine u saobraćaju stradalo 45 pešaka, među kojima je četvoro dece. Prema njegovim rečima, u odnosu na isti period prethodne godine broj ukupno stradalih u saobraćaju je smanjen za više od 20, međutim, ono što je upozoravajuće je da je broj poginulih pešaka povećan, zbog čega je značajno da reagujemo preventivno i podignemo svest pešaka.\nOn je precizirao da se to najviše dešava na delovima puta gde nema trotoara, u blizini pešačkih prelaza gde ljudi pretrčavaju ulice, ali i na mestima gde je zbog bezbednosti već ranije napravljena pasarela ili podzemni prolaz, koje ljudi ne koriste i pretrčavaju ulicu. Pešić je ukazao da 12 odsto pešaka strada na pešačkim prelazima, greškom vozača ili pešaka, i da veliki problem u tom segmentu predstavlja upotreba mobilnih telefona i slušalica.\nMINISTAR VULIN: Odgovornim ponašanjem u saobraćaju štitimo sebe i živote drugih\n2.000 NOVIH STANOVA ZA BEZBEDNJAKE U NOVOM SADU A IZGLEDAJU OVAKO Brnabić: Srbija je ozbiljna država, brine o svim građanima FOTO\nVULIN POZVAO MLADE DA KONKURIŠU ZA POLICIJSKU OBUKU: Vratićemo pozornike policajce koji vode računa o svakom kvartu\nMinistarstvo unutrašnjih poslovaAleksandar Vulin


Zvezda na leto dovodi i štopera iz Ugande? - Sportske.net\nZvezda na leto dovodi i štopera iz Ugande?\nŠampion Srbije uspeo je da angažuje reprezentativca Ugande Kalida Auča, ali bi na leto u Zvezdu trebalo da pređe i Aučov zemljak koji igra na štoperskoj poziciji.\nFoto: Epa/Chris Ricco\nDonald zadobio dvostruki prelom - Hoće li biti spreman za derbi?Počinje ''derbi groznica'' - Zvezda objavila cene ulaznica!Anđelković ODUŠEVLJEN Zvezdinom igrom! Protivnik ne zna odakle mu preti veća opasnost!Počinje Liga B timova! Učestvuje 10 klubova!Selektor Ugande otkriva - Evo šta "Delije" mogu da očekuju od Auča!\nFudbalski klub Crvena zvezda pronašao je u Ugandi dvojicu igrača koji bi mogli da predstavljaju pojačanja za budući period, a prvi posao je obavljen u smiraj zimskog prelaznog roka.\nVezista Kalid Aučo već je dogovorio saradnju sa crveno-belima i čeka se da dobije vizu kako bi se priključio ekipi OFK Beograda u kojoj će se kaliti do leta.\nGeneralni direktor Crvene zvezde Zvezdan Terzić otkrio je za "Večernje Novosti" da to nije sve i da bi na leto mogao da stigne još jedan reprezentativac Ugande.\n"Na preporuku Miće Sredojevića pratili smo od Nove godine Auča i štopera selekcije Ugande. I obojica su pokazali kvalitet. Pregovore oko Auča smo završili bukvalno na kraju prelaznog roka, a štoper neće doći jer nismo uspeli da dogovorimo uslove sa njegovim klubom. Ali, pratićemo ga i dalje" kazao je Terzić.\nKako navodi pomenuti izvor, radi se o štoperu Murušidu Juku (22) koji nastupa za ekipu Simbe iz Tanzanije, a za nacionalni tim Ugande odigrao je 22 utakmice.\nOstaje da se sačeka letnji prelazni rok, pa da se vidi hoće li još jedan reprezentativac Ugande stići na stadion "Rajko Mitić".


BalkanMagazin :: Da li se Evropa priprema za "rat"?\npetak, 04. maj 2018 12:53\nNa konferenciji posvećenoj Transevropskoj transportnoj mreži čini se da je tek na samom kraju, gotovo zabašureno, izrečena poenta skupa - jačanje vojne mobilnosti EU\n(foto, učesnici završne večeri na skupu u Ljubljani 27. aprila 2018. - autor Evropska komisija)\nLJUBLJANA – EU je potrebno milijardu evra kako bi ojačala spoljne granice i putnu infrastrukturu namenjenu vojsci, što je veoma važan preduslov da ne budu ponovo uvedene kontrole na nacionalnim granicama, što u poslednje vreme traži sve više zemalja iz Unije, rekao je komesar EU za budžet i ljudske resurse, Ginter Etinger, na konferenciji posvećenoj Transevropskoj transportnoj mreži (TEN-T) održanoj krajem prošle sedmice u Ljubljani.\nIako je konferencija bila prevashodno posvećena povezivanju Evrope i poboljšanju njene transportne mreže, sa dugoročnim planovima i projektima koji će uslediti pošto 2020. godine istekne tekući budžetski period, i iako je bilo mnogo reči o tome da Evropa mora da deluje udruženo ako želi da opstane u situaciji novog svetskog poretka, čini se da je na samom kraju, gotovo zabašureno, izrečena poenta skupa - jačanje vojne mobilnosti EU.\nGinter Etinger (autor Evropska komisija)\n“Temelj za prekograničnu otvorenost”\nI generalni direktor iz Generalnog direktorata za mobilnost i transport iz Evropske komisije Henrik Hololej u brifingu novinarima na kraju trodnevnog skupa rekao je, pomalo uvijeno, da je glavni cilj da se identifikuje putna infrastruktura koja fali vojsci, dodajući da će to koristiti i običnim građanima.\nNa pitanje novinara da li je gradnja putne infrastrukture za vojsku zapravo prioritet, u čijoj senci je navodno povezivanje Evrope preko devet ključnih koridora, on je odgovorio da je vojna infrastruktura dodatak koji ne definiše evropsku infrastrukturnu politiku, ali da ga je komesar za budžet kao veoma važnu stavku uključio u novi plan.\nEtinger, koji 2. maja predlaže budžet EU za period do 2030. godine, istakao je da Evropu kvalifikuje slobodno kretanje ljudi i robe, ali da to može biti ugroženo nedovoljno jakim spoljnim granicama.\n"Svedoci smo da sve više zemalja želi da ponovo uvede kontrole na nacionalnim granicama. To ne smemo dozvoliti dugoročno... U okviru budžeta ću predložiti da FRONTEX (agencija EU za kontrolu spoljnih granica) bude proširen na više od 5.000 zvaničnika, kako bismo ojačali kontrole na našim spoljnim granicama. Ali, da ne bismo imali kontrole na unutrašnjim nacionalnim granicama i da bismo imali stvarno slobodno kretanje ljudi i robe, jasno je šta treba učiniti kada se radi o budžetu: investirati u infrastrukturu i kontrolu (spoljnih) granica", ocenio je on.\nUprkos utisku da je sve vreme provejavao strah od velikih igrača na svetskoj sceni, poput Kine i SAD, Etinger je naveo da je EU, "kojoj treba jedan glas, jedna zajednička strategija", otvorena za saradnju, ali i da je odlučna da joj budućnost ne obeleži protekcionizam, kao i da želi "prekograničnu infrastrukturu, kako bi položila temelj za tu prekograničnu otvorenost".\nOgorčenje zbog kineske politike u Evropi\n"Svedoci smo dinamičkog ekonomskog razvoja u Aziji, prevashodno Kini – "Jedan pojas - jedan put". Naši kineski partneri i konkurenti imaju jasnu strategiju: oni žele da postanu broj jedan u regionu... Povezivanje Kine, preko centralne Azije sa Evropom, pa čak i Afrikom, u principu je sjajna ideja, međutim, do toga treba da dođe saradnjom, a ne da bude diktirano od strane Pekinga", rekao je evropski komesar.\nOn je sa dozom gorčine podsetio na konferenciju 16 evropskih zemalja i Kine, održanu krajem prošle godine.\n"Kada se održavaju konferencije, poput 16+1, gde imate s jedne strane 16 evropskih zemalja, od kojih su većina članice EU, a ostale su neke zemlje Zapadnog Balkana, a s druge strane Kinu, ali bez Evropske komisije, Parlamenta, pa čak i važnih članica EU, tada moram da kažem da to zvuči kao da žele da podele i osvoje Evropu. Evropa ne sme da dozvoli sebi da bude podeljena, ni u samoj EU, niti u saradnji sa svojim partnerima na evropskom kontinentu", naglasio je Etinger.\nUkazao je da je ono što zapravo uokviruje skup u Ljubljani "trgovinski konflikt koji niče s jedne strane zbog politike iz Vašingtona, a s druge strane zbog politike "Jedan pojas-jedan put" (kineski infrastrukturni projekat koji predstavlja savremenu verziju Puta svile).\nTrans-European-Transport-Network-TEN-t-indicative-extension-to-the-Core-Network (Autor Evropska komisija)\nEvropa nema odgovarajuću infrastrukturu\nUprkos tome što Evropa, zbog velike mreže puteva, vazdušnih koridora i unutrašnjih vodnih tokova ima važno mesto u svetskom transportu, komesar je ocenio da je ona daleko od od infrastrukture koja bi bila u stanju da se nosi sa ekspanzijom i rastom EU, uključujući i planirano proširenje na Zapadni Balkan.\n"Konkurencija je postala žešća, a mi smo daleko od infrastrukture koja bi bila u stanju da se nosi sa ekspanzijom i rastom EU, ukiljučujući i planirano proširenje, koje se može desiti na Zapadni Balkan, tako da moramo da stvorimo transportnu mrežu za budućnost, a za to su nam neophodne finansije, treba nam prekogranična, održiva, pouzdana infrastruktura", rekao je Etinger.\n"Potrebni su nam putevi, pruge, unutrašnji vodni tokovi. Poslednjih godina postigli smo veoma važne stvari: imamo TEN-T, TEN-E (Transevropska energetska mreža), uspostavili smo transevropske mreže, imamo planove razvoja do 2050. godine, i potrebno je da te planove realizujemo. Finansiranje infrastrukture je bilo i ostalo najbolja prilika za javno-privatnu saradnju. Moramo da osiguramo da za privatne investitore postane primamljivo da upumpaju novac u tu ključnu infrastrukturu. Moramo da ih ubedimo da je investiranje u evropske projekte sigurno, s niskim nivoom rizika i primamljivo", dodao je on.\nPrema njegovim rečima samo prekogranični projekti mogu da učvrste Evropu u njenom zajedništvu, a samo kao jedinstvena može da se odupre svim savremenim izazovima.\n"Potrebne su nam konekcije da bi očuvali ovo jedinstveno tržište od 500 miliona stanovnika, koje ne može da se poredi ni sa jednim drugim tržištem na svetu. Moramo da unapredimo našu saobraćajnu infrastrukturu. Imamo mnogo prekograničnih projekata, od kojih nijedan ne može da bude odgovornost samo jedne zemlje. Uskoro ćemo predstaviti budžet u kojem ćemo pokazati šta želimo da investiramo u energiju, digitalizaciju i transport", rekao je on.\n“Transport ne treba da bude nacionalna stvar”\nNa skupu u Ljubljani, na kojem je bilo više od 2.000 učesnika, istaknuta je važnost sinergije transporta, energije i digitalizacije, koji će prvi put biti povezani u budžetskom planu.\n"Transport ne treba da bude nacionalna stvar, već kontinentalna. Zato treba da imamo sporazume poput onih sa Švajcarskom, Zapadnim Balkanom, Norveškom, Ukrajinom i Belorusijom, uprkos eventualnim sankcijama Rusije. Znamo da Rusija ostaje naš vitalan partner. Stotine kamiona dolazi iz Sankt Petersburga i Moskve u Keln. Ako želimo da imamo pametan transport, potrebna nam je digitalna infrastruktura i standardi koji će omogućiti da razmena podataka funkcioniše duž cele rute, duž celog kontinenta", ukazao je Etinger.\nOn je dodao da je EU dovoljno velika da može da predloži standarde koji će se primenjivati u celoj Evropi, "i nijedna država EU, bilo ona najmanja kao Luksemburg, ili najveće kao Francuska ili Nemačka, ne mogu ovo da postignu same".\n"Putem pametne koordinacije, a uz pomoć Komisije i Parlamenta, moćićemo da učinimo Evropu konkurentnom Aziji i Americi na svetskom tržištu. Kada se radi o budžetu, on treba da uzme u obzir samo projekte koji mogu da budu potvrđeni kao oni koji će poboljšati situaciju na terenu", naglasio je evropski komesar, ne navodeći konkretne cifre.\nIako sve pomenuto može da se shvati kao strategija koja je isključivo u civilne svrhe i u cilju poboljšanja života običnih ljudi, ostaje jak utisak da je priča o mobilnosti zapravo priča o vojnoj mobilnosti, a prekogranični infrastrukturni projekti - krpljenje postojećih rupa u vojnoj putnoj infrastrukturi.\nMesto Srbije u transevropskoj putnoj mreži\nKroz Srbiju prolaze tri ključna evropska koridora: orijent-istočnomediteranski, rajnsko-dunavski i mediteranski, koji do Beograda dolazi putem reke Save.\nSrbija, kao zemlja koja nije članica EU, može da učestvuje samo u prekograničnim projektima, a jedan od njih je železnički koridor koji spaja Alpe i Zapadni Balkan, odnosno Austriju, Sloveniju, Hrvatsku i Srbiju.\nKako je na otvaranju konferencije Dani TEN-T rekao slovenački premijer Miro Cerar, to je prvi projekat u kome učestvuje jedna zemlja koja nije članica EU, misleći na Srbiju, i dodao da će on uskoro biti operativan.\n"Važnost dobre povezanosti regiona ne sme se prenebregnuti", istakao je on.\nU tom smislu i evropska koordinatorka za rajnsko-dunavski koridor Karla Pejs ukazala je da je EU svesna "da nemate koridor ako se usred njega nalazi neka zemlja koja nije članica Unije, a ne uradite ništa da to promenite".\n"Zato radimo te prekogranične projekte na tom (rajnsko-dunavskom) koridoru", rekla je Pejs.\nNa skupu u Ljubljani je potvrđeno i da će sedište Transportne zajednice Zapadnog Balkana biti u Beogradu. U njemu će se koordinirati svim prekograničnim projektima u tom regionu, a na predstojećem samitu EU-Zapadni Balkan u Sofiji biće reči i o posebnom finansijskom mehanizmu za finansiranje Zapadnog Balkana.\nMilijardi evra čekaju da budu raspoređene na razne saobraćajne projekte\nEvropska komesarka za transport Violeta Bulc, domaćica konferencije u Ljubljani, istakla je da je Zapadni Balkan na evropskoj mapi puteva, što omogućuje izdvajanje sredstava za projekte, dodajući da je plan da svih devet koridora bude završeno do 2030. godine, za šta je potrebno 500 milijardi evra.\nZa sada nije poznato koji će konkretno projekti biti vezani za Srbiju ili sredstva koja će biti uložena jer, kako je navela koordinatorka za rajnsko-dunavski region, EU se trenutno nalazi u procepu između dva budžetska perioda: tekućeg koji traje do 2020. godine i u okviru kojeg se još realizuju projekti, i novog do 2030. koji će biti definisan tokom ove godine.\nNa konferenciji u Ljubljani održan je i zatvoreni sastanak EU, Zapadni Balkan i Turska, na kojem su zapadnobalkanske zemlje potpisale Deklaraciju o bezbednosti na putu.\n"Evropljani putuju u te zemlje, pa smo hteli da se uverimo da su njihovi putevi bezbedni, ne samo za Evropljane, već i sve ostale", navela je Bulc i dodala da treba biti svestan i negativnih posledica saobraćaja, kao što su saobraćajne nesreće i zagađenje i uložiti sredstva u njihovu prevenciju.\nPrema njenim rečima, 1.300 milijardi evra čeka da bude raspoređeno na razne saobraćajne projekte u okviru TEN-T, a Deklaracija o bezbednosti na putu omogućiće prvi put da taj aspekt ne bude isključivo u domenu nacionalnih zakonodavstva, već da bude koordiniran i finansiran na širem, evropskom nivou, preko Instrumenta za povezivanje Evrope (CEF).\n"Što TEN-T bude uspešniji, to će Evropa duže trajati", zaključio je generalni direktor Henrik Hololej.


Nagrada novinarki RSE Žužani Serenčeš\n25. februar/veljača, 2010. update 25. februar/veljača, 2010.\nŽužana Serenčeš, novinarka programa Radio Slobodna Evropa i medijska analitičarka dobitnica je ovogodišnje Nagrade za celokupan novinarski doprinos demokratizaciji društva koju dodeljuje Nezavisno društvo novinara Vojvodine.\nPovodom 20 godina postojanja Nezavisnog društva novinara Vojvodine ova organizacija dodelila je Serenčes nagradu jer je “svojim dugim radom i trajanjem, hrabrošću, profesionalnošću, nepokolebljivošću i nepotkupljivošću, u svim ovim kriznim vremenima za novinarstvo, i društvo u celini, postavljala visoke standarde, sačuvala obraz profesiji i promovisala vrednosti građanskog društva”.\nPovodom nagrade koja joj je upravo uručena, Serenčeš je rekla: „Ono što se meni čini ključnim to nije podsećanje, već zapitanost u kojoj meri će ostati ili ne, važeća tvrdnja da je najteže biti novinar, a baviti se zaista novinarstvom. Koliko ćemo, dakle, uspevati razaznavati do koje mere je u temeljnim stvarima oko nas odvažnost, i u kojoj meri se retorika, recimo, razlikuje od stvarnosti.“\nRad Žužane Serenčeš, osim visoke profesionalnosti, karakteriše lična hrabrost i beskompromisnost u zaštiti profesije. Zbog toga je često bivala marginalizovana, ali i po cenu egzistencijalne neudobnosti nikada se nije priklanjala nijednoj interesnoj grupaciji.\nNovinarstvom je počela da se bavi 1977. godine, a od 1999. godine saradnik je Radija Slobodna Evropa iz Novog Sada.\nPored mnogobrojnih angažovanja, bila je saradnik mreže AIM (Alternativna Informativna Mreža), IWPR (Institute for War and Peace Report), listova "Vojvodina", "Nezavisni", "Slobodna Vojvodina", banjalučkog magazina "Reporter", objavljivala je tekstove i u nedeljnicima "Vreme" i "NIN", dnevnim listovima "Građanski list"...\nČlanica je Nezavisnog društva novinara Vojvodine od osnivanja. Poslednjih godina bavi se i analizama medija i medijske situacije u Vojvodini i Srbiji.\nPored Serenčeš NDNV dodelio je nagradu i novinarki lista „Dnevnik" Branki Dragović-Savić.


NOVI PAKET PODRŠKE EU VREDAN PREKO 86 MILIONA EVRA - UžiceMedia\nNaslovna Društvo NOVI PAKET PODRŠKE EU VREDAN PREKO 86 MILIONA EVRA\nSporazum su u Palati „Srbija“ potpisali ministar za evropske integracije i nacionalna IPA koordinatorka Jadranka Joksimović i ambasador Evropske unije Sem Fabrici, u prisustvu predsednika Aleksandra Vučića i ambasadorâ država članica Evropske unije.\nEvropski komesar za proširenje Oliver Varheji se obratio učesnicima događaja putem video snimka iz Brisela. U svojoj video poruci, komesar Varheji je poručio:\nOsim toga, želimo da Srbija brže napreduje na evropskom putu. Da bismo to postigli, predložili smo načine za ubrzanje pristupnog procesa na osnovu konkretnog napretka u sprovođenju reformske agende. Znam da Vlada Srbije naporno radi na postizanju ovog cilja. Prilika da se to ostvari je jedinstvena imajući u vidu snažnu Vladu Srbije iza koje stoji snažna skupštinska većina. Mi smo spremni da ubrzamo taj proces i nadamo se da je i Srbija spremna na to. Za aktuelni saziv Evropskekomisije, Zapadni Balkan je prioritet. Vaša budućnost je Evropska unija, zajedno sačitavim regionom.”\nEvropski komesar za proširenje Oliver Varheji (Foto: EU Info mreža)\n„Najveći deo podrške, a to je 45.5 miliona evra, ide u sektor zaštite životne sredine i ostvarivanja ciljeva Zelenog dogovora. Ovim sredstvima biće obuhvaćena izgradnja sistema za prikupljanje i prečišćavanje otpadnih voda u Čačku, Loznici i Sokobanji. Ovom podrškom dalje biće obuhvaćene pripremne radnje koje bi trebale da dovedu do izgradnje postrojenja za upravljanje otpadom u Novom Sadu“, poručila je ministarka Joksimović.\n17 miliona evra je namenjeno za podršku konkurentnosti malih i srednjih preduzeća, konkretno u sektoru turizma\n• 45 miliona evra za početak sprovođenja Zelene agende u Srbiji, unapređenje upravljanja otpadom u Novom Sadu, postavljanje jedinica za praćenje vode duž sliva Dunava, Save i Morave, kao i širenje mreže stanica za praćenje kvaliteta vazduh.\n• 9 miliona evra bespovratne pomoći za investicije u energetsku efikasnosti javnih zgrada u cilju smanjenja troškova, emisija ugljendioksida i unapređenja kvaliteta i usluga za korisnike tih zgrada.\n14 miliona evra će biti usmereno na podršku reformama u oblasti upravljanja, zakonodavstva kao i za podršku učešća Srbije u programima EU\nKada su u pitanju mala i srednja preduzeća, EU u Srbiji trenutno vodi kampanju pod nazivom EU za biznis tokom koje ističe uspešne korisnike pomoći EU u ovom sektoru http://europa.rs/biznis/, navodi se u saopštenju EU Info mreže.\nPrethodni tekstKADA IME ODREDI ČOVEKA – RADIVOJE BLAGOJEVIĆ (VIDEO)\nSledeći tekstLAZAREVA SUBOTA – VRBICA Krsna slava mnogih porodica


Patriot se „okreće“ ka Rusiji i Kini? - 19.06.2021, Sputnik Srbija\nSjedinjene Države drastično smanjuju broj protivraketnih sistema na Bliskom istoku u sklopu reorganizacije vojnog prisustva u regionu jer se pažnja vojske... 19.06.2021, Sputnik Srbija\nPrema tim izvorima, smanjenje vojne tehnike počelo je posle telefonskog razgovora američkog ministra odbrane Lojda osina i saudijskog prestolonaslednika Muhameda bin Salmana. Najveći deo tehnike povlači se upravo iz Saudijske Arabije.Kako se navodi, Pentagon povlači osam raketnih baterija „Patriot“ iz Iraka, Kuvajta, Jordana i Saudijske Arabije.Iz Saudijske Arabije povlači se i sistem „THAAD“ a smanjuje se i broj lovačkih aviona u regionu.„Imamo snage i u Iraku i Siriji i te snage se ne povlače, a imamo i baze u zemljama Persijskog zaliva koje su nam partneri, one se ne zatvaraju, znači još postoji značajno prisustvo“, naveo je taj zvaničnik.Prema izvorima, razlozi za povlačenje tehnike povezani su sa povratkom na tradicionalni nivo prisustva SAD u regionu nakon što je prethodna administracija dovlačila tehniku na Bliski istok kako bi vršila pritisak na Iran.Zvaničnici, naime, smatraju da američko oružje ne bi sprečilo Iran da preduzme destabilizirajuće aktivnosti.S druge strane, Saudijska Arabija je unapredila svoje odbrambene mogućnosti.Pročitajte još:\nvesti, amerika, bliski istok, vojna tehnika, povlačenje, rusija\n08:11 19.06.2021 (Osveženo: 08:33 19.06.2021)\nSjedinjene Države drastično smanjuju broj protivraketnih sistema na Bliskom istoku u sklopu reorganizacije vojnog prisustva u regionu jer se pažnja vojske usmerava na izazove iz Rusije i Kine, piše „Volstrit džornal“ pozivajući se na izvore u američkoj administraciji.\nPrema tim izvorima, smanjenje vojne tehnike počelo je posle telefonskog razgovora američkog ministra odbrane Lojda osina i saudijskog prestolonaslednika Muhameda bin Salmana. Najveći deo tehnike povlači se upravo iz Saudijske Arabije.\nKako se navodi, Pentagon povlači osam raketnih baterija „Patriot“ iz Iraka, Kuvajta, Jordana i Saudijske Arabije.\nIz Saudijske Arabije povlači se i sistem „THAAD“ a smanjuje se i broj lovačkih aviona u regionu.\n„To što vidite je preraspodela resursa u skladu sa strateškim prioritetima“, rekao je visoko rangirani zvaničnik Pentagona, napominjući da se povlači samo deo vojne tehnike koja se tamo nalazi.\n„Imamo snage i u Iraku i Siriji i te snage se ne povlače, a imamo i baze u zemljama Persijskog zaliva koje su nam partneri, one se ne zatvaraju, znači još postoji značajno prisustvo“, naveo je taj zvaničnik.\nPrema izvorima, razlozi za povlačenje tehnike povezani su sa povratkom na tradicionalni nivo prisustva SAD u regionu nakon što je prethodna administracija dovlačila tehniku na Bliski istok kako bi vršila pritisak na Iran.\nZvaničnici, naime, smatraju da američko oružje ne bi sprečilo Iran da preduzme destabilizirajuće aktivnosti.S druge strane, Saudijska Arabija je unapredila svoje odbrambene mogućnosti.


Sav srpski šećer u Kostićevim rukama\nMiodrag Kostić sve je bliži kupovini grčkog Helenik šugara, a u tom slučaju njegova MK-grupa, u čijem su sastavu šećerane Sunoko, imala bi u otkupu šećerne repe i proizvodnji šećera u Srbiji tržišni udeo od oko 80 odsto.\nUpravni sud Srbije je, naime, osporio odluku Komisije za zaštitu konkurencije da zabrani spajanje šećerana Sunoka s Helenikom, koji u našoj zemlji ima dve šećerane – u Crvenki i Žablju. Ako na tome ostane, Kostiću su vrata grčke industrije šećera otvorena.\nIz utakmice za Crvenku i žabljsku Šajkašku, uz izgovor „kriza u Grčkoj”, izašlo je više od polovine igrača, među kojima i donedavno najjači pretedent – nemački Nordcuker.\nA po onome što se nezvanično moglo čuti u šećernoj branši, Kostić je naumio da se po svaku cenu dokopa Helenika, a nije bila isključena ni opcija da će kupovinu da obavi preko jedne grčke kompanije.\nAko bi MK-komerc kupio Helenik, tržište šećera bi bilo dobrano koncentrisano, ali to ne bi bila specifičnost Srbije.\nNaime, u Evropi postoji tek nekolicina proizvođača, Srbiji, ukoliko želi da ostane na "šećernoj mapi", neophodno je da poveća konkurentnost, odnosno da snizi cene koštanja, što je prilično teško s obzirom na male preradne kapacitete po fabrici koje imamo.\nJer, samo jedna fabrika – ona u Senti – proizvodi 100.000 tona šećera godišnje, što je zapravo donja granica proizvodnje po fabrici u EU.\nEkonomski analitičar iz Centra za slobodno tržište Aleksandar Stevanović ne vidi u toj koncentraciji ništa loše, pod uslovom da se takav položaj ne zloupotrebljava.\n– Nije uopšte problem ni da imate 80 odsto tržišta ako ga ne zloupotrebljavate. Pa Majkrosoft ima 90 odsto na svetskom nivou u opertativnim sistemima pa nije problem. Bitno je da se dominantan položaj ne zloupotrebljava, a i to se može rešiti tako što ćete dopustiti šećeranama koje nisu u njegovom vlasništvu da kupuju repu u Srbiji - kaže on.


Preminuo Miodrag Mališa Petrović - BIGportal.ba\n31 Marta, 2020 31 Marta, 2020 0112\n“Napustio nas poslednji živi svedok osnivačke Skupštine Crvene zvezde i golman generacije našeg kluba koja je 1946. godine osvojila prvu titulu prvaka Srbije”, piše na zvaničnom sajtu kluba.\nU tom klubu je igrao sve do novembra 1944. kada je pristupio “USAOS”. Na poziv Slobodana Ćosića prisustvovao je u osnivačkoj Skupštini Crvene zvezde 4. marta 1945. godine i postao njen član.\n“Za Mališu je Zvezda bila emocija, Rajko Mitić prijatelj kakav se stiče jednom u životu. Bio je i predsednik Udruženja veterana “Rajko Mitić – Stjepan Bobek” od 2007.\nFK Crvena zvezda porodici i prijateljima našeg Mališe izražava poruke najiskrenijeg saučešća“, navodi se na zvaničnom sajtu.\n“Čuo sam da bi sezona mogla da bude zamrznuta do avgusta”


Invazija izbeglica na Lamanš - Sukob između Britanije i Francuske - Nedeljnik Vreme\nNOVA IZBEGLIČKA RUTA: Lamanš\nPotapanje čamca sa migrantima koji su prelazili Lamanš, pri čemu je stradalo 27 lica, šokiralo je evropsku javnost i otvorilo nove probleme u odnosima između Britanije i Francuske. Do sada su migranti gubili život prilikom pokušaja prelaska morem iz Libije do Italije ili iz Turske do Grčke. Ovo je prvi put da je do masovne pogibije došlo prilikom prelaska iz jedne u drugu bogatu državu zapadne Evrope.\nTokom 2021. godine problem prelaska migranata je eskalirao. Godine 2019. morsku granicu je iz Francuske u Veliku Britaniju prešlo oko 1900 lica, 2020. godine 8500, a ove godine više od 25.000. Samo u toku jednog novembarskog dana više od 1000 migranata je prešlo Lamanš.\nTo sve dobro naplaćuju krijumčari, koji koriste male čamce, pretežno gumenjake, koji se lako donose do obale gde se brzo pumpaju i onda puni izbeglica kreću u rizičan poduhvat. Vode Lamanša su skoro uvek veoma nemirne. Put od 40 kilometara po uzburkanom moru predstavlja ogroman rizik. Tragedija se dogodila kada su migranti, umesto na dva gumenjaka (jedan nije mogao da krene), smešteni na jedan, pa se tako pretrpan čamac prevrnuo.\nPosledice Bregzita i dalje opterećuju odnose dve države. Francuska optužuje Britaniju da, suprotno dogovoru, nije odobrila odgovarajući broj dozvola za ribarenje u svojim teritorijalnim vodama. Britanija “sabotira” uspostavljanje carinske granice sa Severnom Irskom, što je njena ugovorna obaveza, ali je britanskoj vladi politički izuzetno teško da to sprovede, pa se realizacija protokola neprestano odlaže.\nBritanija čak preti da će u potpunosti napustiti taj protokol ako EU ne pokaže fleksibilnost i najveći broj proizvoda koji idu u Severnu Irsku ne oslobodi potrebe za carinskom kontrolom. Odustajanje od tog protokola dovelo bi do svojevrsnog mini trgovinskog rata sa nesagledivim posledicama.\nTVITOVI BORISA DŽONSONA\nPogibija migranata zategla je odnose između Londona i Pariza do pucanja. Britanski premijer Boris Džonson je preko Tvitera objavio pismo predsedniku Francuske Emanuelu Makronu sa “planom od 5 tačaka” koji bi trebalo da reši problem prelaska Lamanša. On predviđa, između ostalog, da britanski policajci patroliraju francuskom obalom i da je Francuska obavezna da primi natrag te ljude.\nTo je kod Francuza izazvalo bes pa su otkazali poziv britanskoj ministarki unutrašnjih poslova Priti Patel za sastanak ministara unutrašnjih poslova posvećen izbegličkoj krizi. Predsednik Makron je, frustriran Džonsonovim ispadom, izjavio da će “ministri ozbiljno raditi na tome da reše ozbiljna pitanja sa ozbiljnim ljudima”, a da će kasnije uključiti Britance, “ako odluče da budu ozbiljni”. Mi ne komuniciramo sa drugim liderima preko Tvitera i ne objavljujemo sadržaj naših pisama, konstatovao je rezignirano Makron.\nNije nikakva tajna da Francuzi smatraju Džonsona šarlatanom i da ga ne podnose zbog toga što je predvodio kampanju za Bregzit. Ni sa druge strane Lamanša ne misle ništa dobro o Makronu, koga gledaju sa podsmehom govoreći da (neuspešno) pokušava da imitira Napoleona.\nPLAĆENO ČUVANJE GRANICE\nPrema ugovoru iz Le Tukea iz 2003. godine Britanija se obavezala da će Francuskoj plaćati deo troškova za sprečavanje prelazaka migranata. Do sada je francuska policija relativno uspešno sprečavala da migranti uđu u Britaniju u kamionima, vozovima ili trajektima, sve dok se migranti na kraju nisu pokušali da dođu najopasnijim putem – malim čamcima preko Lamanša.\nPo tom osnovu Britanija je platila Francuskoj nešto preko 50 miliona funti, i to se u delu britanske javnosti koristi kao argument za napade na francuske organe koji uzimaju novac, a nisu u stanju da spreče prelazak migranata. Te optužbe ipak nisu previše utemeljene, pošto je prelazak Lamanša moguć u dužini obale od preko 200 kilometara, pa je 24-časovno patroliranje na tolikom prostoru teško sprovodivo.\nBritanija, inače, procesuira relativno malo zahteva za azil, oko 29.000 u toku 2020. godine, dok je Francuska te godine imala čak 80.000 zahteva za azil. U okviru EU je podneto 416.000 zahteva. U Britaniji su prošle godine najviše zahteva za azil podneli Iranci, slede Iračani, dok su na trećem mestu Albanci, ispred onih koji dolaze iz Eritreje, Sudana i drugih država.\nFrancuska insistira da Britanija dozvoli da se zahtevi za azil podnesu i u kampovima u Francuskoj, što bi mnoge migrante odvratilo od rizičnog prelaska mora, ali je to za Džonsona politički veoma teško prihvatljivo.\nMANJAK RADNE SNAGE U BRITANIJI\nJedna od prednosti koju Britanija nudi migrantima je jezik. Malo ko je učio francuski ili nemački pre nego što se uputio ka Evropi. Međutim, mogućnost lakog zaposlenja je najveći razlog za prelazak, pošto u Britaniji vlada nestašica radne snage određenih profila koja je podstaknuta odlaskom nekoliko miliona radnika iz EU posle Bregzita.\nU Britaniji i dalje ne postoje “lične karte” i poslodavci mogu relativno lako da zaposle migrante (iako nemaju prava na rad dok se zahtev za azil procesuira) pošto ne postoje ozbiljne kontrole radne snage. Novac koji dobijaju kao “pomoć”, oko 40 funti nedeljno po članu porodice, nije razlog za odlazak u Britaniju, pošto azilanti više dobijaju u Francuskoj ili Nemačkoj. Deo izbeglica želi da dođe u Britaniju kako bi se povezao sa članovima porodice koji su već tamo, a zahtev za azil se može podneti samo u Britaniji.\nDESETINE HILJADA IZBEGLICA ČEKAJU NA PRELAZ\nIako je posle ove pogibije migranata pooštrena kontrola francuske obale, problem time nije rešen već je samo odložen. Na prelazak mora između dve bogate i moćne države čekaju desetine hiljada migranata. Tu neće mnogo pomoći ni relokacija migranata iz okoline Kalea u delove zemlje udaljenije od obale koju su počele da primenjuju francuske vlasti.\nSituaciju dodatno komplikuju i francuski predsednički izbori. Nepopularni predsednik Makron se bori za još jedan mandat u Jelisejskoj palati i svaka ozbiljnija greška ga može koštati izborne pobede. Kriza sa izbeglicama mu nije potrebna, i ako pokaže slabost, to će iskoristiti njegovi protivnici.\nI britanski premijer Džonson teško može sebi da dozvoli nekontrolisan prelazak Lamanša, jer su njegovi birači tražili Bregzit upravo da bi se oslobodili “stranaca koji zauzimaju radna mesta”.\nODGOVORNOST ZA MIGRANTSKU KRIZU\nTužno je da se dve vojno najjače države i dve velike ekonomske sile na zapadu Evrope ne mogu organizovati tako da se ovakve tragedije spreče. Krivicu za to snose obe strane, a prebacivanje odgovornosti pokazuje izuzetno licemerje.\nPritom nemalu odgovornost za izbegličku krizu snose upravo te dve države, jer su napadajući režim Moamera el Gadafija uništile libijsku državu i time otvorile kanal za najezdu migranata ka Evropi. Obe države snose i svoj deo odgovornosti za Siriju, Irak i Avganistan, gde su doduše prednjačile SAD koje su rasturile poredak u tim državama, da bi se onda povukle i ostavile za sobom milione nesrećnih ljudi koji sada kreću u Evropu u potrazi za boljim životom, ili da bi spasle živu glavu.


Ubijen lider islamskog kulta koji je planirao napad na grupu uglednih šiitskih sveštenika\nIrački zvaničnici saopštili su da je u bici kod svetog grada Nadžafa u nedelju ubijen lider islamskog kulta koji je planirao napad na grupu uglednih šiitskih sveštenika. Kako je saopšteno, ubijeni vodja kulta «Vojnici neba», čiji su članovi i sunitski i šiitski muslimani, tvrdio je da je potomak proroka Muhameda - Madi, mesijanska ličnost u Islamu. Grupa je nameravala da ubije sveštenike danas, za vreme obeležavanja šiitskog praznika Ašura. Iračke snage, uz podršku američkih tnkova i aviona, napale su pripadnike kulta u nedelju. Irački portparol saopštio je da je u bici ubijeno najmanje 200 ekstremista, dok je više od stotinu uhapšeno. Od ostalih vesti izdvajamo da je petoro ljudi danas poginulo u bombaškim napadima u Bagdadu, dok je desetoro ljudi ubijeno u minobacačkom napadu južno od prestonice.\nTeheran planira da proširi vojnu i ekonomsku saradnju sa Bagdadom\nIranski ambasador u Iraku, Hasan Kazemi Komi, izjavio je da Teheran planira da znatno proširi vojnu i ekonomsku saradnju sa Bagdadom. Komi je u intervjuu za «Njujork Tajms» naveo da je Iran spreman da obuči, opremi i savetuje iračke snage za kako je, rekao, «bezbednosne operacije». Komi je takodje rekao da je Iran spreman da preuzme veću ulogu u obnovi Iraka. Predsednik Buš je danas izjavio da će SAD oštro odgovoriti ukoliko Iran pojača svoje vojne akcije u Iraku, kakose izrazio, na štetu američkih snaga i nedužnih Iračana. Vašington optužuje Teheran da se meša u unutrašnja pitanja Iraka i ovlastio je američke snage da preduzmu akcije protiv Iranaca za koje se smatra da učestvuju u neprijateljskim aktivnostima.\nPalestinski bombaš samoubica ubio troje ljudi u izraelskom letovalištu Eilat\nPalestinski bombaš samoubica ubio je troje ljudi u izraelskom letovalištu Eilat na Crvenom moru, saopštila je izraelska policija. To je prvi takav napad unutar Izraela u više od osam meseci, i prvi koji se ikada dogodio u najjužnijem izraelskom gradu. Zajedničku odgovornost za napad, koji je izvršen u jednoj pekari, preuzele su Islamski džihad i Brigade mučenika al-Akse, militantne grupe povezane sa pokretom Fatah palestinskog predsednika Mahmuda Abasa. Prema njihovomsaopštenju, bombaš iz Gaze u Izrael se infiltrirao iz Jordana, a cilj napada bio je da se Palestincima pokaže da treba da napadaju Izraelce, umesto jedni druge.\nIzrael najverovatnije zloupotrebio kasetne bombe američke proizvodnje\nStejt department je saopštio da upotreba američkih kasetnih bombi od strane Izraela u ratu sa Hezbolahom verovatno predstavlja kršenje sporazuma koje su SAD zaključile. Portparol Stejt departmenta je danas izjavio da su preliminarni rezultati istrage Stejt departmenta o ograničenjima na upotrebu američkih kasetnih bombi upućeni Kongresu i da bi zakonodavci trebalo da odluče da li će preduzeti dalju akciju u vezi sa tim pitanjem. UN i organizacije za zaštitu ljudskih pava osudile su Izrael zbog upotrebe kasetnih bombi u Libanu tokom sukoba sa Hezbolahom u avgustu 2006. UN su saopštile da se u južnom Libanu nalazi 350 hiljada neeksplodiranih delova kasetnih bombi.\n" hspace=2 src="/serbian/images/AP_Palestinians_carry_bodies_of_Hamas_militants_during_their_funerals_in_Gaza_City_eng_195_9jan07.jpg" width=210 align=right vspace=2 border=0>U pojasu Gaze već peti dan besni okršaj pristalica rivalskih palestinskih frakcija\nU pojasu Gaze već peti dan besni okršaj pristalica rivalskih palestinskih frakcija Hamas i Fatah, a u današnjim sukobima poginulo je petoro ljudi, navode palestinski zvaničnici. Od početka okršaja život je izgubilo više od 30 ljudi, medju kojima i sedmoro dece. Neke od najintenzivnijih borbi odvijaju se u gusto naseljenom delu Gaza Sitija. Većina stanovnika ne izlazi iz svojih domova u strahu od zalutalih metaka. Saudijski kralj Abdulah u nedelju je ponudio da uMeki bude domaćin liderima Hamasa i Fataha na razgovorima o okončanju nasilja, koje je nazvao «sramnim». Obe strane prihvatile su njegov poziv, ali još nije poznato kada će susret biti održan.


Hokejaši Srbije na pretkvalifikacionom olimpijskom turniru - SPORTSKI ŽURNAL\nHokejaši Srbije boriće se za plasman u sledeći krug i učešće na Zimskim olimpijskim igrama u Pekingu 2022, a rivali će im biti Turska, Bugarska i Hvratska\nHokejaši Srbije boriće se za plasman u sledeći krug i učešće na Zimskim olimpijskim igrama u Pekingu 2022, a rivali će im biti Turska, Bugarska i Hvratska.\nTim menadžer reprezentacije i generalni sekretar Hokejaškog saveza Danilo Vukotić kaže da srpski tim neće imati lak zadatk.\n- Očekujemo teške utakmice. Ekipa je mlada, ali siguran sam da će moći da da sve od sebe. Najteži duel biće sa domaćinima, koji su favoriti. Verujem da će poslednji mehc sa njima odlućiti koja selekcija prolazi dalje - rekao je Vukotić.\nHokejaši su prošle zime ostvarili najveći uspeh u istoriji srpskog hokeja, kada su sve tri selekcije na svetskim prvenstvima osvojile zlatne medalje i plasirale se u viši rang takmičenja.\nReprezentaciju Srbije sa klupe vode kanadski stručnjaci selektor Džon Trip i njegov pomoćnik Rajan Koglan, a u strucnom štabu nalaze se još i tim menadžer Danilo Vukotić, Marian Bradić (ekonom), Miloš Milinković (lekar) i Igor Vujićić (fizioterapeut).\nDres Srbije na turniru u Sisku nosiće golmani: Arsenije Ranković, Jug Mitić, Petar Stepanović, igraci: Nemanja Vučurević (kapiten), Pavle Podunavac, Uglješa Novaković, Ivan Anić, Marko Dragović, Igor Mitrović, Marko Mladenović, Mateja Popović, Andrija Španjević, Andrej Cvik, Viktor Čengeri, Relja Radosavljević, Uroš Bjelogrlić, Srdan Marković, Siniša Pajić, Mirko Đumić, Srđan Subotić, Dušan Grković, Aleksa Luković, David Tomašević, Lazar Leštarić.\nPrva utakmica zakazana je za sutra u 15 sati, a protivnik je reprezentacija Turske, dan kasnije hokejaši će igratii protiv Bugarske u istom terminu, dok će u nedelju od 17 sati snage odmeriti sa Hrvatskom.\nTri pobede srpskih basketaša na Festivalu mladih u Debrecinu\nŽeljko Pavlović · 12 decembar, 2019 14:47


Vučić Si Đinpingu: Nadam se da se nećete pokajati - 18.06.2016, Sputnik Srbija\nPredsednik Vlade Srbije Aleksandar Vučić izjavio je danas da je poseta predsednika Kine Si Đinpinga izvanredna prilika da se odnosi dveju zemalja unaprede u... 18.06.2016, Sputnik Srbija\n13:23 18.06.2016 (Osveženo: 15:41 18.06.2016)\n© Tanjug / Rade PrelićAleksandar Vučić i Si Đinping\nPredsednik Vlade Srbije Aleksandar Vučić izjavio je danas da je poseta predsednika Kine Si Đinpinga izvanredna prilika da se odnosi dveju zemalja unaprede u svim sferama, navodeći da će Srbija i Kina imati još mnogo zajedničkih infrastrukturnih projekata.\n„Nadam se da se niste pokajali i da se nećete pokajati posle mojih pomalo i nepristojnih molbi da dođete u posetu Beogradu i Srbiji i da ćete osetiti iskreno prijateljstvo srpskog naroda na svakom koraku“, rekao je Vučić na sastanku sa Si Đinpingom.\nIzrazio je nadu da je njegova poseta izvanredna prilika da se dobri politički odnosi dveju zemalja unapređuju i u ekonomiji i u svim drugim društvenim sferama.\nVučić je rekao i da su Srbiji u saradnji sa Kinom tri oblasti od posebnog interesa, a da je jedna od njih saradnja u oblasti infrastrukture.\n„Povodom puta ’Jedan pojas, jedan put‘ mi smo razvili izvanrednu saradnju u oblasti infrastrukture, gde su kineske kompanije završile veliki dunavski most i trenutno rade na izgradnji najvećeg broja deonica na Koridoru 11“, rekao je Vučić.\nPodsetio je da je danas potpisan i važan ugovor za izgradnju deonice Surčin—Obrenovac, koja će biti spona između Beograda i centralne Srbije.\nDodao je i da očekuje komercijalni ugovor za izgradnju pruge Beograd—Budimpešta.\n„Mnogo toga u infrastrukturnim projektima nas još čeka“, naglasio je Vučić.


Foto: Instagram / mario7nakic / screenshot\nMario Nakić, sin Iva Nakića, člana Partizanove evropske šampionske generacije iz 1992. godine, debitovao je za Real Madrid u poslednjem kolu ACB lige u porazu ekipe od Gran Kanarije rezultatom 88:78.\nIako su "kraljevići" izgubili, čini se da su dobili mnogo po pitanju budućnosti. Pablo Laso je odmarao svoje igrače nakon završnog turnira Evrolige u Beogradu jer je ova utakmica bila bez rezultatskog značaja, te je šansu pružio mladim snagama.\nPoder debutar con los Campeones de Europa es algo increíble ... un sueño hecho realidad , ostvarenje sna! #halamadrid\nNakić je za šest minuta provedenih na parketu ubeležio dva poena i jedan skok uz šut iz igre 1/2. Rođen je 2001. godine i igra na poziciji beka, a pre nego što je sa četrnaest godina prešao u špansku prestonicu bio je član omladinskih kategorija Zemuna i Partizana.\nNa turniru za mlade u Beogradu "Adidas next generation" je beležio 17,3 poena, četiri skoka, 1,3 asistencija i 2,7 ukradenih lopti po meču i podsetio na oca koji je sa Partizanom u Istanbulu 1992. postao prvak Evrope.\nCon el increíble...\nPitanje koje se sada nameće jeste da li će mladi košarkaš izabrati reprezentaciju Srbije, Hrvatske ili Španije, jer ima prava na državljanstvo jedne od tri pomenute zemlje.\nDebi je ubeležio još jedan igrač sa ovih prostora, a za španski klub već nastupaju naš Ognjen Kuzmić, Crnogorac Dino Radončić, te najkorisniji igrač Evrolige i španskog prvenstva Luka Dončić.


Bosanski Petrovac- Zanni BH Lukavac odustao od projekta spalionice | Krajina.BA\nO namjeri kompanije „Zanni BH“ iz Lukavca da u Bosanskom Petrovcu instalira uređaje za termičku obradu otpada tačnije spalionicu otpada animalnog porijekla govori se više od godinu i po dana.\nBosanki Petrovac, 25. februara – Ova firma dobila je dozvolu Federalnog ministarstva okoliša za izradu studije izvodljivosti, vlasti u Bosanskom Petrovcu u prošlom sazivu dale su podršku pismu namjere a na javnoj raspravi, kako tvrde, većinom glasova i cijelom projektu. Međutim, kako sada stvari stoje od realizacije projekta nema ništa jer su građani spriječili za danas najavljeno javno predstavljanje projekta jasno kazavši da spalionicu ne žele u svojoj općini. Zbog nedvosmislenog stava Petrovčana predstavnici kompanije „Zanni bh“ Lukavac danas su odustali od projekta spalionice u ovoj općini. Ipak najavljuju pravnu bitku s obzirom na finansijske gubitke koje će pretrpjeti zbog propalog projekta.\nPrethodni članakU protekla 24 sata od 176 testiranih uzoraka, novozaražene su 22 osobe\nNaredni članakZamjenica ambasadora SAD u BiH posjetila Kantonalnu bolnicu u Bihaću


Web stranica Vlade TK - Briga za poslovanje GIKIL-a\nBriga za poslovanje GIKIL-a\nS tim u vezi danas je u Vladi održan sastanak sa glavnim poslovnim partnerima GIKIL-a predstavnicima kompanije „Xcoal Germany" Ingom Elsnerom i „Integrity Coal ltd" Martinom Halerom.\nKako je istaknuo premijer Suljkanović „Vlada je primorana da se nažalost konstantno bavi rješavanjem posljedica loših poslovnih odluka u GIKIL-u, a ne dopušta joj se da učestvuje u upravljačkim i procesima donošenja tih poslovnih odluka. Nama je, kao Vladi, stalo da GIKIL radi i to smo do sada više puta isticali, ali da radi u skladu sa zakonskim propisima Bosne i Hercegovine, te kao društveno odgovoran privredni subjekt. Sve svoje kapacitete smo stavili na raspolaganje da pomognemo GIKIL-u, ali se problemi ne mogu rješavati dok GIKIL ne promijeni svoju poslovnu politiku. U ovom momentu prioritet je rješavanje ekoloških problema i otklanjanje evidentiranih nedostataka, jer je to uslov za uopšte nastavak rada ovog privrednog subjekta".\nDanašnjem sastanku prisustvovali su i ministar finansija Miralem Nuhanović, ministar unutrašnjih poslova Husein Topčagić, ministar privrede Osman Puškar, ministar prostornog uređenja i zaštite okolice Admir Huskanović, te direktor Koksno - hemijskog Kombinata Lukavac (KHK) Zuhdija Hasandodžić.


Daka: Ponovno brojanje glasova nije stvar manipulacije • RTK\nDaka: Ponovno brojanje glasova nije stvar manipulacije\nCentralna izborna komisija Kosova odobrila je predlog Centra za brojanje i rezultate da se sa 303 biračka mesta ponovo prebroje glasovi zbog, kako se navodi, nepravilnog štampanja obrazaca.\nPredsednica CIK-a Valjdete Daka istakla je da ponovno brojanje glasova "nije stvar manipulacije, već tehničke greške".\n"To treba javno objaviti, a ne skrivati. Obrasci su neispravno odštampani. Čija je to greška, biće otkriveno u narednih nekoliko dana", kazala je Daka.\nKoordinator centra za prebrojavanje glasova Burim Ahmetaj, istakao je da je potrebno ponovno prebrojiti glasove na 303 biračka mesta.\n„U centru za prebrojavanje tokom prijema osetljivog materijala glasovi sa biračkih mesta nisu mogli biti prihvaceni zbog nepravilnosti. Preporuka centra je da se glasovi sa tih biračkih mesta ponovo prebroje pre nego što počnemo sa njihovom obradom u bazi podataka ili nastavimo sa daljim postupkom, a za tako nešto će nam trebati više od jedne sedmice’’, rekao je Koordinator centra za prebrojavanje glasova Burim Ahmetaj.\nOdluku o prebrojavanju glasova sa pojedinih biračkih mesta pozdravio je sekretar Socijal-demokratske inicijative Biljal Šerifi, čijoj stranci za prelazak cenzusa nedostaje manje od 1000 glasova.\n"CIK je doneo odluku baš onako kako smo i mi tvrdili da treba, odnosno da je došlo do grešaka u obrascima, iako je kancelarija za žalbe i pritužbe odbila da reši zahtev. CIK je, međutim, na kraju priznao grešku, odnosno da je bilo grešaka u prenosu podataka", kazao je Šerifi.\nPoznavalac političkih prilika na Kosovu, Avni Mazreku ističe da ponovno brojanje glasova, neće u velikoj meri uticati na rezultate izbora.\n“Mislim da ponovno brojanje glasova na 303 biračka mesta neće uticati na izborni rezultat Samoopredeljenja i DSK zato što je razlika u glasovima između ovde dve partije negde oko 6000. Takođe, ne bi trebalo ni da promeni situaciju kada su u pitanju DPK i DSK, jer je takođe velika razlika u brojkama. Jedino postoji mogućnost da ukoliko se ponovi brojanje glasova, NISMA zauzme bolju poziciju, s obzirom da joj fali vrlo malo glasova za ulazak u parlament, oko 400’’, rekao je Avni Mazreku.\nPrema mišljenju posmatračke misije EU, izbori su protekli u demokratskoj i fer atmosferi bez većih nepravilnosti.


source.ba | Makedonska vlada počela proces za promjenu Ustava\nMakedonska vlada počela proces za promjenu Ustava\nVlada Makedonije usvojila je danas popodne na vanrednoj sjednici prijedlog za izmjenu Ustava radi promjene imena države u “Sjeverna Makedonija”, na šta se obavezala sporazumom s Vladom Grčke.\nNa konferenciji za novinare portparol makedonske vlade Mile Bošnjakovski je rekao da će prijedlog za pristupanje ustavnim promjenama sa smjernicama odmah biti dostavljen parlamentu i da u Vladi očekuju da će poslanici sjutra početi sa razmatranjem i donijeti odluku o pristupanju promjenama Ustava.\n“Sada svi poslanici, bez obzira na to kojoj partiji pripadaju, imaju istorijsku dužnost i obavezu pred građanima da obezbijede put Makedonije ka stabilnosti, bezbjednosti i ekonomskom prosperitetu. To je put ka EU i ka NATO, koji vodi preko dogovora Makedonije i Grčke”, istakao je on.\nPrema njegovim riječima, od poslanika se “očekuje odluka u tom pravcu kao izraz poštovanja volje građana koji su glasali na referendumu, kao i volje oko 80 odsto građana koji se u kontinuitetu izjašnjavaju da odobravaju članstvo u EU i NATO”.\nNa pitanje da li je obezbijeđena podrška opzicionih poslanika VMRO DPMNE za potrebnu dvotrećinsku većinu, Bošnjakovski je izbjegao da odgovori, rekavši da vlada očekuje da će poslanici slijediti glas naroda, koji se, u velikoj većini izjašnjava za članstvo u EU i NATO.\n“Očekujemo da će poslanici slijediti glas naroda, ono što su građani odlučili 30. septembra, ono što mi danas počinjemo kao proces je strateški interes Makedonije – članstvo u EU I NATO”, rekao je portparol makedonske vlade.\nBošnjakovski je objasnio da su predviđena četiri ustavna amandmana, kojima će ispred imena države Makedonija biti dodata geografska odrednica “sjeverna”, biti izmijenjena preambula i ojačane garancije za nepovrjedivost granice i teritorijalni integritet, kao i briga za Makedonce u dijaspori.\nDa bi u Sobranju izglasala ustavne promjene, vladajućim strankama, SDSM i DUI, potrebna je dvotrećinska većina od 80 glasova, što znači da im je potrebna podrška najmanje devet poslanika opozicione koalicije VMRO-DPMNE.\nPremijer Zoran Zaev je, u danas objavljenom intervju za grčki “Euronjuz”, rekao da Makedoniji nisu potrebni izbori, i da su toku konsultacije sa poslanicima oko podrške ustavnim izmjenama.\nZaev je ranije najavio vanredne parlamenarne izbore do kraja novembra, ukoliko ne obezbijedi dovoljnu podršku poslanika za izmjenu Ustava.\nDogovorom sa Grčkom o rješavanju skoro trodecenijskog spora oko imena, predviđeno ja da Makedonija do kraja godine usvoji ustavne izmjene kojima će garatovati promjenu imena u Sjeverna Makedonija, kao i grčko priznavanje makedonskog identiteta, jezika, kulture, prenosi CDM.


U 13-u, slovenski migranti 95.000 dolazili su u Sloveniju na Dalje.com\nkući Idemo dalje susjedi Skoro migranti 13-a došli su u Sloveniju u 95.000 drugom talasnom danu\nSkoro migranti 13-a došli su u Sloveniju u 95.000 drugom talasnom danu\nU 13 dana da prolaze kroz Sloveniju drugi migranata talas u nju ušla ukupno 94.444 izbjeglica, a iz njega u Austriju odveo ih 73.563, objavljenom u srijedu na sajtu slovenačkog Ministarstva unutrašnjih poslova.\nTo je stanje u 18 satima u srijedu, s obzirom na nedovoljno potpunu evidenciju izvedenu u zvaničnom postupku, dodaje Ministarstvo.\nSuprotno najavama Austrija je u srijedu iz tranzitnog centra u Šentilj primaju migrante, a popodne u šatorsko naselje u ovom gradu na granici sa Austrijom se nalazio samo ih 25 okolo, ali će i dalje stižu nove od prihvatnih centara na jugu zemlje koja se nalazi na sjeveru prelazi na vozove i pomoćne autobuse.\nPrema podacima slovenske policije najviše migranata iz Slovenije, Austrije dobila prošlog četvrtka, 10.367 ih, au ponedjeljak su malo više nego 10.000, dok su sve ostale dane izlaska migranata u Austriji bio znatno manji.\nTranzitni centar u Šentilu u sredu posetili su ministar inostranih poslova Karl Erjavec i ministar unutrašnjih poslova Vesna Đerkoš Žnidar. Ona je rekla da je danas da stupi u kontakt sa austrijskim ministrom unutrašnjih poslova Johanna Mikl Leitner, kako bi bili obaviješteni o nekim navodima da Austrija namjerava sa Šentilj ogradu za bolji ulazak reguzliranje migranata u Austriji, i rekao je da je hrvatska policija nema točne sporazum o tome koliko migranata može svakodnevno primiti Sloveniju, čiji je kapacitet ograničen.\nPrevious ReleaseOdštampani su glasački glasački listići za parlamentarne izbore\nSledeće otkrićeSve strane u pregovorima u Siriji moraju biti razumne\nMeđunarodni sajam preduzeća za obuku i studentske kompanije\nSastanak regionalnih "prijavitelja" održan u Zagrebu\nEU: BiH daleko od članstva!\nVitomir Lončar traži smjenu Zlatka Viteza zbog vređanja ljudi sa epilepsijom\nZagreb je ponovo centar svetske animacije


Koalicije za Sanu: Gradnja male hidrocentrale na samim izvorima Sane ne smije biti dozvoljena – Bistro Bosno i Hercegovino!\nGradnja male hidrocentrale (MHE) na samim izvorima Sane ne smije biti dozvoljena, jer bi to uticalo na čitav tok rijeke, kako na floru i faunu, tako i na same gradove u slivu, zaključak je okruglog stola održanog u Ključu u organizaciji Koalicije za Sanu.\nUčesnici su se saglasili da se treba okrenuti turizmu jer Sana ima nevjerovatan potencijal za ribolov, sport i rekreaciju i mnoge druge sadržaje, koji ne bi štetili rijeci, a zadržali bi njen sjaj i ljepotu.\nGovoreći o potencijalima, predsjednik Sportskog ribolovnog društva Ključ Besim Pudić rekao je da je opštinu Ključ prošle godine posjetilo preko 300 ribolovaca iz inostranstva i preko hiljadu iz Bosne i Hercegovine.\nOn je najavio da će se na Sanici sljedeće godine održati Svjetsko prvenstvo u mušičarenju i da je već prijavljeno 27 državnih reprezentacija.\n← KUP-u SRS BiH 5. oktobra na stazi “Putovičko polje” na rijeci Bosni\nNovi Sad – međunarodni sajmovi lova, ribolova i sporta, šumarstva, hortikulture i automobilizma →


[PREMIUM] Domaćin u ne tako blistavoj formi dočekuje oslabljenog gosta koji je u sjajnoj formi! - Sportske novosti\nNaslovna Fudbal Bet Info Fudbal Domaćin u ne tako blistavoj formi dočekuje oslabljenog gosta koji je...\n[PREMIUM] Domaćin u ne tako blistavoj formi dočekuje oslabljenog gosta koji je u sjajnoj formi!\nVečeras će se sastati dve ekipe koje će imati izrazito težak zadatak večeras kada je u pitanju dolazak do potrebnih bodova. Naime, domaćin, iako u punom sastavu, igra katastrofalno u poslednje vreme i uspeo je da pobedi svega jednom u prvih devet kola. Sa druge strane, imamo gosta koji je poražen na svega 11% ligaških susreta ove sezone, a večeras je bez nekoliko prvotimaca. Ipak, smatramo da će te izostanke uspeti da prebrodi zbog dugačke klupe na kojoj se često može pronaći adekvatna zamena. Utakmica se igra večeras ubrzo posle 19:30 po našem vremenu.\nU pitanju je susret 10. kola treće lige Francuske, a od 20 časova će se sastati Pau i Chambly. Pau igra katastrofalno na svom terenu, ove sezone ima skor 0-2-1 uz gol razliku 2:4, a Chambly u gostima ne blista, ali trenutno ima skor 2-1-1 uz gol razliku 2:2, što je sasvim zadovoljavajuće. Interesantno je da je prosek golova obe ekipe svega 2 gola po susretu, što je negde i prosek za treću ligu Francuske. Radi poređenja, na utakmiacma Concarneau-a viđamo najviše golova po susretu u prvenstvu, u proseku 2.8, što je opet vrlo malo. Danas očekujemo odličnu borbu obe ekipe, a problem za gosta biće izostanci.\nPau u očajnoj formi dočekuje gosta kojem fali nekoliko fudbalera.\nTržišna vrednost gostujuće ekipe se procenjuje na 3.89 miliona funti, a danas za goste neće igrati Simon Pontdemé (9/0/0, prvi golman ekipe, suspendovan), Joachim Eickmayer (9/0/0, centralni vezista, suspendovan), Anthony Soubervie (6/0/0, desni bek, suspendovan), Laurent Heloïse (4/0/0, centralni vezista), Eduardo Rodrigo (0/0/0, sredina), Florian Pinteaux (0/0/0, levi bek) i Louis Mafouta (0/0/0, centarfor, nacionalna selekcija). Ipak, ova ekipa broji 33 fudbalera, tako da će bez ove sedmorke brojka spasti na 26 fudbalera koji su u opticaju za ovaj susret. Svakako, trener neće moći da računa na nekoliko prvotimaca, od kojih kao najveću opasnost vidimo izostanak prvog golmana. Nemamo relevantne podatke o izostancima domaćina, ali bi najverovatnijetrebalo da nastupi u punom sastavu večeras, a tržišna vrednost domaćina iznosi 4.32 miliona funti.\nKada se sve ovo spoji i pogleda trenutna situacija, generalno bi na prvu loptu svako rekao da bi domaćin mogao da napravi čudo. Ipak, tradicija nalaže da Chambly nikad ne gubi od Pau-a, a uz to, dugačka klupa ove ekipe svakako može da utiče na to da gost danas dođe do boda. Ako se na to doda tradicionalno neefikasna igra Francuza, možemo sa pravom reći da očekujemo veoma tvrd i neizvestan meč. Stoga, očekujemo da će gost uprkos izostancima uspeti da iznenadi fudbalsku javnost i dođe makar do boda protiv domaćina koji je u vrlo lošoj formi.\n16.03.18 NAT Pau Chambly 0 : 1\n13.10.17 NAT Chambly Pau 2 : 2\n27.04.17 NAT Pau Chambly 1 : 1\n09.12.16 NAT Chambly Pau 0 : 0\nKraj – 2:0 (0:0)\nPredlozi: X2 @1.40 / X2&0-3 @1.70\nPrethodni tekstKarasev i Jennings propuštaju Partizan!\nSledeći tekst[PREMIUM] Domaćin kažnjen igra na neutralnom terenu bez osmorice fudbalera!


Upravljanje televizorom pokretima ruku\nNovi način kontrole mogao bi da izgleda ovako - jednostavnim mahanjem ruku uključujete televizor i birate filmove.\nDirektor izraelske kompanije Prajm sens, Ajnon Beraha, kaže da će u bliskoj budućnosti kućni uređaji moći da nas vide i tumače naše pokrete.\n"Naša tehnologija omogućava potrošačkim uređajima da vide i razumeju svoju okolinu - bilo žive korisnike ili neke objekte. Reč je o digitalizaciji topografije u realnom vremenu", kaže Beraha.\nKompanija Prajm sens stoji iza Majkrosoftove nove, nedavno predstavljene, tehnologije video igrica nazvane Kinekt. U tom sistemu, uređaji prepoznaju pokrete i glasove igrača, koji na taj način kontrolišu akcione i sportske igrice, bez ikakvih konzola, elektronskih štapića ili prostirki. Beraha i njegove kolege kažu da bi nova tehnologija mogla da postane sastavni deo svakog doma u budućnosti.\n"Naša je vizija da se ta tehnologija ugrađuje u sve kućne uređaje, ne samo u dnevnoj sobi već i u klima uređaje, u osvetljenje, ili u robote koji će čistiti kuće i pri tom izbegavati sudare sa nameštajem", kaže Beraha.\n"Ovo vam omogućava interakciju na znatno intuitivniji način. Mi nismo rođeni za upotrebu tastatura i miševa, već za prirodne pokrete ruku ili tela. Na ovaj način možemo da kontrolišemo uređaje bez potrebe da bilo šta držimo u ruci", kaže Beraha.\nKompanija Prajm sens kaže da bi televizori i kompjuteri opremljeni ovom vrstom kontrole mogli da se pojave već iduće godine. Međutim, Majkrosoftove igrice tipa Kinekt, biće lansirane već 4. novembra.


„Хамлет“ подиже завесу\n„Hamlet“ podiže zavesu\nREVIJA predstava pod nazivom „Šekspiru u čast“, povodom 400 godina od smrti slavnog engleskog pesnika i dramskog pisca, počinje danas i izvodiće se celog meseca na dve scene Narodnog pozorišta.\nPrvi zavesu podiže „Hamlet“, u režiji Nikole Zavišića i u izvođenju ansambla Drame Srpskog narodnog pozorišta iz Novog Sada. Narednog dana, na istom mestu, biće odigrana diplomska predstava „Biti ili ne biti“ studenata Akademije lepih umetnosti i medija u klasi profesora Božidara Đurovića i Hadži Nenada Maričića.\nSledeće izvođenje je na Velikoj sceni, 18. novembra, a taj termin rezervisan je za „Henrija Šestog“, u postavci Nikite Milivojevića i ansambla nacionalnog teatra. Ujedno, biće to i jubilarno, 50. izvođenje ovog komada koji je premijerno odigran 2012. godine u čuvenom londonskom Glob teatru. Milivojević će se, takođe na Velikoj sceni, sredinom meseca predstaviti sa još jednim naslovom – ovoga puta u pitanju je „Perikle“, u izvođenju ansambla Šabačkog pozorišta.\nKnjaževsko-srpski teatar iz Kragujevca gostovaće s komedijom „San letnje noći“, u režiji Pjera Valtera Polica, a revija se završava 26. novembra na Sceni „Raša Plaović“, predstavom „Romeo i Julija“, u režiji Nikole Zavišića i u izvođenju ansambla Narodnog pozorišta „Toša Jovanović“ iz Zrenjanina.\nDIPLOMSKA predstava „Biti ili ne biti“ studenata Akademije lepih umetnosti i medija iz Beograda biće izvedena sutra na Sceni „Raša Plaović“, u okviru ove revije.


Naslovna Košarka Evropa Prelistavanje sa Milenom: Čelsi bolji od Arsenala, Budućnost nemoćna protiv šampiona\nOve nedelje „Prelistavanje“ je počeo Damjan, a završava ga Milena koja je skrojila jedan rizičniji „fudbalski“ i jedan sigurniji „košarkaški“ tiket.\nPrvi tiket Milena je sastavila od ukupno četiri para iz engleske, nemačke, španske i francuske lige, a izdvaja se veliki londonski derbi u Premijer ligi između Arsenala i Čelsija na Emiratima. Zanimljivo je da ona u ovom duelu očekuje trijumf ekipe Mauricija Sarija od tačnog jednog gola razlike, što se plaća odličnom kvotom – 4.31.\nTakođe, interesantan predlog Milena ima i za one koji planiraju da na svoj tiket stave meč između Hofenhajma i minhenskog Bajerna pošto veruje da će oba tima proslaviti gol već u prvom poluvremenu, po kvoti 2.70.\nTu igru, ali računajući celu utakmicu, Milena je iskoristila i za susret Hetafea i Alavesa u španskom prvenstvu, dok u duelu Lila i Amijena u Francuskoj „vidi“ pobedu domaćina i od dva do tri pogotka. Na uplatu od 200 dinara Milena bi mogla da dobije ukupno 18.433 dinara.\nNa drugom tiketu Milena je obuhvatila sve mečeve u Evroligi koji su na programu u petak uveče.\nOna očekuje pobedu aktuelnog evropskog šampiona, madridskog Reala, u Podgorici sa više od 10 poena razlike, a trijumf u hendikepu očekuje i od Anadolu Efesa protiv Darušafake u Istanbulu. Uz to, Milena smatra da bi Žalgiris mogao da sruši Panatinaikos u Kaunasu, kao i da će Milano slaviti ubedljivu pobedu nad Baskonijom u Španiji.\nPrethodni tekstPlanovi Kingsa na tržištu – „trojka“ i iskusni plej za napad na plej-of\nSledeći tekstUEFA otkriva ko su najbogatiji klubovi – milijarde u kasama, milioni na terenima i društvenim mrežama